Pohtiva - SKP:n ohjelmaluonnos\nOtsikko: SKP:n ohjelmaluonnos\ntoinen luonnos järjestökäsittelyä varten\nMyös kapitalistisissa maissa on tapahtunut suuria muutoksia. Palkkatyöläisten lukumäärä ja järjestyneisyys on kasvanut. Työväenluokan ammatillisten ja poliittisten järjestöjen merkitys on jatkuvasti lisääntynyt. Kommunistiset puolueet ovat monissa kapitalistimaissa vaikutusvaltaisia poliittisia voimatekijöitä. Sivistyneistön ja nuorison osallistuminen poliittiseen elämään on voimistunut. Taistelu rauhan ja demokratian puolesta saa kapitalistisissa maissa yhä laajemmat mitat samalla kun sosialismin kannattajien määrä lisääntyy.\nNäiden suurten muutosten yhteinen suunta on selvä. Lokakuun sosialistinen vallankumous aloitti ihmiskunnan historiassa kapitalismista sosialismiin siirtymisen aikakauden. Tämä kehityksen suunta on nähtävissä myös oman maamme yhteiskunnallisessa kehityksessä.\nMaassamme vallitsee kapitalistinen yhteiskunta- ja talousjärjestelmä. Merkittävä osa tuotantovälineistä - teollisuus ja muut liikelaitokset sekä luonnonrikkaudet - on harvalukuisen kapitalistiluokan omistuksessa alistettuna palvelemaan sen yksityistä voitontavoittelua. Kuitenkin tuotannon yhteiskunnallinen luonne on teollisen suurtuotannon laajetessa käynyt entistä selvemmäksi. Tieteellis-tekninen kumous kärjistää jatkuvasti tätä kapitalismin perusristiriitaa.\n1. Suurpääoman harvainvalta talouselämässä\nTämän harvainvallan seuraukset ovat kaikkien nähtävissä. Nykyaikainen tekniikka, tuotannon automaatio ja maamme taloudelliset voimavarat tekisivät jo nyt mahdolliseksi nykyistä oikeudenmukaisemman ja paremman toimeentulon kaikille kansalaisille. Tästä huolimatta kansantaloudelliset vaikeutemme ovat jatkuneet vuodesta toiseen. Työvoiman maasta pako, pysyvä työttömyys, tuotantolaitosten vajaa käyttö, maaseudun pienviljelijäväestön heikko työllistäminen ja pääoman ulkomaille sijoittaminen osoittavat, että suurkapitalistien taloudellinen harvainvalta merkitsee kansallisten voimien ja varojen tuhlausta. Maassamme jätetään käyttämättä tuotannollisia voimia ja rikkauksia, jotka antaisivat mahdollisuuden kehittää monipuolisesti suomalaista yhteiskuntaa ja nostaa jatkuvasti kansamme elintasoa. Lisäksi maamme kansantalouden mukautuminen kansainvälisten monopoliyhtymien etuihin heikentää sen kehitysmahdollisuuksia ja on uhkana kansantaloudelle tärkeiden erillisten tuotantolaitosten ja kokonaisten teollisuusalojen toiminnalle. Niin kauan kuin tuotantoelämässä säilyy kapitalistinen suuromistus, kapitalistien voitontavoittelu estää kansantalouden suunnitelmallisen johtamisen.\nKahden maailmanjärjestelmän välisessä kilpailussa monopolit pyrkivät entistä enemmän käyttämään hyväkseen tieteellis-teknistä edistystä. Tuotannon nykyaikaistaminen vaatii yhä suurempia pääomansijoituksia ja yhä suurempaa tuotannon keskittämistä. Tästä syystä kapitalistinen järjestelmä ei voi enää tulla toimeen ilman valtiovallan aktiivista osallistumista talouselämän kulkuun. Valtion oma yritystoiminta on lisääntynyt. Voimakkaana nousee myös esiin pitkäjänteisen suunnittelun ja ohjelmoinnin tarve.\nSuurpääoma pyrkii siihen, että valtion liikelaitokset ja valtioenemmistöiset tuotantolaitokset eivät toiminnassaan poikkeaisi sen sanelemasta talouspoliittisesta suuntauksesta, vaan kytkeytyisivät tiiviisti monopoleihin. Samalla monopolit ja niiden hallitsemat taloudelliset huippujärjestöt painostavat koko voimallaan valtiokoneistoa, eduskuntaa, hallitusta ja virkamiehistöä toteuttamaan etujensa mukaista politiikkaa. Tiedotusvälineitään sekä myös poliisia ja armeijaa hyväkseen käyttäen monopolipääoma pyrkii turvaamaan tuotantovälineiden yksityisomistukseen perustuvan luokkavaltansa.\nVaikka valtio perusolemukseltaan onkin kapitalistiluokan herruutta, ei suurpääoma kuitenkaan ole voinut alistaa valtiokoneistoa kaikessa ehdottomaan määräysvaltaansa. Sodanjälkeisissä laajentuneen demokration oloissa sen on ollut pakko ottaa huomioon kansanjoukkojen yleinen mielipide ja erityisesti työväenliikkeen vaikutus. Työväenliikkeemme kokemus osoittaa, että se voi yhtenäisenä ja voimakkaana vaikuttaa valtiollisiin ratkaisuihin sekä saavuttaa merkittäviä tuloksia työtätekevien taloudellisten etujen, sosiaalisen turvallisuuden ja demokraattisten oikeuksien puolesta taistellessaan. Tästä huolimatta harvalukuisen kapitalistiryhmän hallitseva asema maamme talouselämässä merkitsee jatkuvaa rajoitusta ja uhkaa maamme valtiolliselle demokratialle ja muille joukkotaistelua saavutuksille. Se merkitsee uhkaa maamme turvallisuudelle ja riippumattomuudelle, joita monopolikapitalistit eivät ole kaihtaneet asettaa vaaranalaisiksi, jos niiden omat edut ovat sitä vaatineet.\nKehityksen kulku on kuitenkin sellainen, että kapitalistisen järjestelmän lujittamiseen tähtäävät toimenpiteet kääntyvät lopulta sitä itseään vastaan. Tuotannon jatkuva keskittyminen ja pääomien kasautuminen, valtion omistuksen kasvu ja valtion lisääntyvä puuttuminen talouselämään luovat yhä enemmän aineellisia edellytyksiä sosialistiselle vallankumoukselle.\n3. Suurpääoman harvainvalta ja sivistyselämä\nMonopolien valta jarruttaa maamme kulttuurikehitystä. Tieteellistä tutkimusta ja siihen tarvittavien voimien koulutusta ei ole voitu suunnitella ja toteuttaa koko maata silmällä pitäen. Vanhoillinen oikeistolainen henkinen ilmapiiri vallitsee vielä erilaisissa oppilaitoksissa, yliopistoissa ja muissa korkeakouluissa. Joukkotiedotusvälineitä ei nykyoloissa voida käyttää todella demokraattisesti. Valtaosa niistä on suurpääoman hallinnassa ja niiden avulla se pääsee standardisoimaan ihmisten ajatuksia ja tunteita rajoittaen samalla heidän mahdollisuuksiaan osallistua ja suhtautua itsenäisesti sekä arvostelukykyisesti kulttuuri- ja yhteiskuntaelämään. Kaikin keinoin se pyrkii estämään rauhan, demokratian ja sosialismin aatteiden leviämisen.\nSuurpääoman harvainvalta rajoittaa tiedemiesten, kirjailijain, taiteilijain ja teknisen sivistyneistön mahdollisuuksia osallistua yhteiskuntaelämään sekä tieteen, taiteen ja tekniikan kehittämiseen koulutustaan, kykyjään ja myös vakaumustaan vastaavalla tavalla. Sivistyneistön lukumäärän, merkityksen ja osallistumistarpeen kasvaessa yhä useammat sen edustajat ilmaisevat avoimesti tyytymättömyytensä järjestelmään, jonka kehityksen tärkeimpänä vaikuttimena on taloudellinen voitto ja korkeimpana lakina kilpataistelu ja joka vain lisää taloudellista eriarvoisuutta.\nKoululaitoksen ja koko kulttuurielämän alalla on jo aika toteuttaa demokratia. Joukkotiedotusvälineet on saatava kansan valvontaan. Mielipiteen vapaus uskonasioissa edellyttää myös valtion ja kirkon eroa.\nSamalla kun suurpääoman taloudellinen mahti on kasvanut sen pyrkimykset ovat joutuneet ristiriitaan yhä useampien ja laajempien väestökerrosten etujen kanssa. Selvimpänä ja täysin sovittamattomana tämä eturistiriita ilmenee suurkapitalistien ja kansan enemmistön muodostavan työväenluokan välillä. Ennen muuta juuri työväenluokkaa riistämällä monopolit ovat lisänneet voittojaan ja taloudellista mahtiaan. Työn voimaperäistymisen ja tuottavuuden kohoamisen sekä tieteen ja tekniikan edistymisen ansiosta saatu lisääntynyt tuotantotulos on suurimmaksi osaksi jäänyt suurkapitalistien hyväksi. Tuotantovälineitä omistamattomalla ja palkkatyötä tekevällä työväenluokalla on keskeinen ja ratkaiseva asema yhteiskunnallisessa tuotannossa. Tuotantovoimien kehittyessä ja kasvaessa sen merkitys lisääntyy jatkuvasti. Tästä huolimatta ei työväenluokalla ole ollut mahdollisuutta osallistua päätöksentekoon tuotantoelämässä, vaikka ratkaisut koskevat sille elintärkeitä ongelmia.\nTyöväenluokkaan kuuluvat aineellisten hyödykkeiden tuotantoon välittömästi osallistuvat työläiset, joiden työssä henkisen ponnistuksen osuus on jatkuvasti lisääntynyt. Toisaalta laajenevat työväenluokan rivit niin yksityisen kuin julkisen alan toimihenkilöistä ja palveluelinkeinojen piirissä työskentelevistä. Työläiset ja toimihenkilöt ovat palkkatyön varassa eläviä väestökerroksia, joiden työehdot, elintavat ja elintaso yhä vähemmän poikkeavat toisistaan. Samaan tapaan järjestäytyen ja työtaisteluja käyden molemmat ryhmät ovat myös joutuneet puolustamaan oikeuksiaan ja etujaan.\nTyötätekevä viljelijäväestö on riippuvainen suurista puutavarayhtiöistä. Myös maatalouden tuotteiden ja tarvikkeiden kauppaa ja jalostusta harjoittavat liikkeet sekä maataloudelle pääasiallisen luoton antavat laitokset ovat monopolisoituneet. Niiden muodostama taloudellinen ja poliittinen voimaryhmittymä, jota hallitsee suurviljelijäin huippukerros, riistää niin maaseudun kuin asutuskeskustenkin työtätekeviä väestökerroksia. Maatilataloudesta on tullut monopoleista täysin riippuvainen raaka-aineiden tuottaja. Pienviljelijäin velkataakka on kasvanut. Valtaosa viljelmistä on niin pieniä, että niiltä ei saa toimeentuloa. Pienviljelijöiden ansiotöiden saantia sekä heidän siirtymistään muille elinkeinoelämän aloille rajoittaa kansantaloutemme yksipuolinen ja hidas kehitys. Monopolien valta on saanut pienviljelijät suuriin vaikeuksiin ja koko maatalouden syvään kriisiin. Maa- ja metsätalousväestön vähenemisestä huolimatta pienviljelijäväestö on edelleen työväenluokan tärkein liittolainen monopolienvastaisessa taistelussa.\nKapitalistiluokkakaan ei ole enää niin yhtenäinen kuin ennen. Sen huippukerroksen muodostaa monopoliporvaristo, jolla on pysyvä kokoonpano ja jonka joukkoon muun porvariston on vaikea päästä. Se on erottautunut omaksi ryhmäkseen eikä läheskään aina ota huomioon muun porvariston etuja, vaikka se pyrkiikin edustamaan koko porvaristoa.\nKapitalististen monopolien taloudellinen harvainvalta herättää lisääntyvää tyytymättömyyttä yhä laajempien väestökerrosten piirissä. Eri väestöryhmien ja niitä edustavien järjestöjen laajan liiton edellytykset ovat siten jo olemassa. Tämän liiton kokoamisessa on keskeinen sija työväenluokalla, jonka vaikutusvallan kasvu lähentää muita yhteiskuntaryhmiä siihen.\nSuomen valtiolliseen elämään sisältyvät poliittinen järjestäytyminen, monipuoluejärjestelmä ja kansanedustuslaitos, jonka jäsenten valintaan ja toimintaan poliittiset puolueet vaikuttavat olennaisesti. Myös kunnallinen itsehallinto on juurtunut syvälle yhteiskuntaamme. Kansalaisten tasavertainen osallistuminen poliittiseen ja yhteiskunnalliseen elämään edellyttää sanan-, kokoontumis- ja yhdistymisvapautta, lakko- ja mielenosoitusoikeutta sekä vapaita vaaleja. Suomen työväenliikkeen perinteitä seuraten SKP puolustaa näitä oikeuksia ja vapauksia niin nykyoloissa kuin sosialismiin siirryttäessä ja sosialismin vallitessa.\nDemokratian laajentaminen ja syventäminen edellyttävät sen ulottamista myös työpaikoille. Työläisille ja toimihenkilöille on työpaikoilla turvattava mahdollisuudet ajaa ja puolustaa etujaan ja oikeuksiaan. Lakisääteisesti on taattava ammatillisten järjestöjen ja luottamusmiesten asema työntekijäin ja toimenhaltijain edustajina työpaikoilta yritysten johtoon ja eri tasoisiin taloudellisiin suunnitteluelimiin saakka. Työpaikoilla on toteutettava työntekijäin ja toimenhaltijain järjestäytymis-, kokoontumis- ja sananvapaus. Tuotantokomiteat tulee muuttaa työväenenemmistöisiksi ja päätösvaltaisiksi elimiksi, jotta ne voisivat todella vaikuttaa tuotantoa koskeviin ratkaisuihin sekä sosiaalisten olojen ja työturvallisuuden parantamiseen. Naisten ja miesten tasa-arvoisuus tuotantoelämässä edellyttää samapalkkaisuusperiaatteen toteuttamista ja naisten koulutusmahdollisuuksien sekä yhteiskunnallisten palvelusten lisäämistä.\nDemokratian laajentaminen talouselämän alueella edellyttää sellaisia rakenteellisia uudistuksia, jotka lisäävät yhteiskunnan mahdollisuuksia ohjelmoida ja valvoa yksityisten suuryritysten, vakuutuslaitosten ja pankkien pääomansijoituksia sekä ulkomaankauppaa. Valtion ja kuntien taloudellisen toiminnan laajentaminen, monopolisoituneiden suuryritysten saattaminen valtion hallintaan ja terveydenhuoltoa palvelevien laitosten irrottaminen yksityisten omistajien hyödyn tavoittelusta kuuluvat myös näihin uudistuksiin. Samalla valtionjohtoisten yritysten on erottava yksityisten johtamista työnantajajärjestöistä.\nTalouselämän demokratisointi ja siihen liittyvä ohjelmointi luovat edellytyksiä teollisuuden ja muiden elinkeinonalojen nykyistä nopeammalle kehitykselle ja helpottavat maatalouden rakenteen uudistamista, pienviljelijöiden ansiotöiden saantia ja heidän siirtymistään myös muille aloille. Maataloutemme rakenteen uudistaminen vaatii sen tuotantosuunnan sopeuttamista Suomen oloja ja kulutusrakenteen kehitystä vastaavaksi sekä liian pienten tuotantoyksikköjen suurentamista edistämällä pienviljelijäin lisämaan saantia ja tukemalla viljelijäväestön tuotannollista yhteistoimintaa. Maatalouden osuuskunnallisten liikeyritysten hallinnollista kansanvaltaisuutta on kehitettävä ja laajennettava.\nSKP kannattaa jokaista uudistusta, joka kohottaa kansalaisten elintasoa, parantaa heidän valtiollista ja sosiaalista asemaansa ja lisää heidän vapauksiaan. Näiden uudistusten tiellä ovat kuitenkin suuret monopolit. Kansan oikeuksien puolustaminen ja laajentaminen vaativat niiden syrjäyttämistä yhteiskunnan hallitsevista asemista. SKP on valmis kaikkien kansanvaltaisten voimien kanssa yhteistyöhön, jonka päämääränä on monopolien vallan rajoittaminen ja näiden monopolienvastaisten voimien yhteiseen liittoon nojautuvan valtiovallan pystyttäminen.\nSuomen tie sosialismiin\nSosialismin aineelliset edellytykset ovat kypsyneet Suomessa siinä määrin, että jokainen merkittävä demokraattinen uudistus on samalla askel eteenpäin kohti sosialismia. Vasta silloin on Suomi todellinen kansanvalta, kun taloudellinen harvainvalta on murrettu ja kansalaisten yhteisesti valitsemilla elimillä on ratkaiseva päätösvalta sekä poliittisessa että taloudellisessa elämässä.\nSKP pyrkii siihen, että sosialistinen vallankumous toteutetaan maassamme rauhanomaista ja, kansanvaltaista tietä ja että Suomen siirtyminen sosialismiin tapahtuu talous- ja yhteiskuntaelämän rakennetta sekä omistus- ja valtasuhteita koskevien uudistusten kautta. Sosialismiin siirtyminen on mahdollista vain tilanteessa, jossa Suomen kansan suuri enemmistö ja ennen kaikkea työväenluokka välittömästi tuntee sosialismin välttämättömyyden ja on valmis päättävään luokkataisteluun sen puolesta taantumisvoimia vastaan. Sosialististen uudistusten toimeenpano vaatii sosialismin kannalle asettuvaa ja kyllin voimakasta eduskuntaenemmistöä sekä sen luottamusta nauttivaa ja työväenjoukkojen tukemaa ja puolustamaa hallitusta. Sosialismiin siirtyminen ei ole mahdollista ilman työväen poliittisten, ammatillisten ja muiden suurten kansalaisjärjestöjen tehokasta osallistumista. Sosialismin puolesta toimivien joukkojen keskuudessa voi syntyä myös uusia yhteistoiminnan muotoja ja elimiä, jotka välittömästi edustavat eri ajatussuuntiin lukeutuvia sosialististen uudistusten kannattajia.\nSosialismiin siirtyminen merkitsee yksityisen suurpääoman vallan poistamista ja omistussuhteiden muuttamista. Tuotantovälineiden pääosa siirtyy silloin yhteiskunnan omistukseen ja joutuu eduskunnan ja muiden demokraattisesti valittujen elimien johtoon ja valvontaan. Nämä toimenpiteet tekevät mahdolliseksi suunnitelmallisen ja järkiperäisen kansantalouden kehittämisen, saattavat kansan työn tulokset ja kansallisrikkaudet koko yhteiskunnan haltuun sekä luovat pohjan voimakkaalle tuotantoelämän kasvulle ja kansalaisten elintason nousulle. Kansalaisten työvoimaa ei enää alisteta yksityisen suurpääoman riiston ja voitontavoittelun välineeksi. Suomen kansalaisten perusoikeuksiin on lisättävä myös oikeus työhön ja siitä saatavaan toimeentuloon.\nSosialistisissa maissa niin menestyksistä kuin vastoinkäymisistäkin saatu kokemus auttaa löytämään oikeat ratkaisut valmisteltaessa tietä sosialismiin. Samalla on otettava huomioon omat historialliset kokemuksemme sekä kansalliset perinteemme, erikoispiirteemme, tottumuksemme ja tapamme.\n2. Sosialismiin siirtymisen edellytykset\nMaamme yhteiskunnallisessa, taloudellisessa ja poliittisessa elämässä tapahtuneet kehitysmuutokset ovat luoneet aikaisempaa otollisemmat edellytykset sosialismiin johtavien uudistusten toteuttamiselle.\nValtiollinen demokratiamme on porvarillisesta rajoittuneisuudestaan huolimatta kehittynyt sotien jälkeisenä aikana fasismin kärsimän tappion ja rauhansopimuksen sekä työväen joukkotaistelun ansiosta suhteellisen laajaksi. Tätä kehitystä voidaan lainsäädäntöä uudistamalla ja virkakoneistoa kansanvaltaistamalla jatkaa sekä luoda siten edellytyksiä vallankumoukselle, joka toteuttaa sosialistisen demokratian.\nMyös Suomen ulkoiset suhteet luovat edellytyksiä rauhanomaiselle ja kansanvaltaiselle kehitykselle. Suomen ja Neuvostoliiton välinen ystävyys-, yhteistyö- ja avunantosopimus on vakiinnuttanut maamme ulkopolitiikan päälinjat. Sen pohjalta on kehitetty taloudellisen, valtiollisen ja kulttuurielämän aloilla keskinäiseen luottamukseen, tasa-arvoisuuteen ja molemminpuoliseen etuun nojautuva ystävyys ja yhteistyö, jota kannattavat maassamme yhä laajemmat väestöpiirit. Kaikkien kansanvaltaisten voimien yhteisymmärrys kansallisten etujen mukaisessa ulkopolitiikassa, joka perustuu naapuriystävyyteen ja -luottamukseen, turvaa parhaiten itsenäisyytemme ja vapautemme vahvistaen siten osaltaan sosialismiin siirtymisen edellytyksiä. Lisäksi kansallamme on mahdollisuus seurata läheltä sosialismin rakennustyötä. Mitä Suuremmat sen saavutukset ovat, sitä selvemmin nähdään sosialistisen talous- ja yhteiskuntajärjestelmän paremmuus.\nMaailmanrauhan säilyminen ja maailmanjärjestelmien välinen rauhallinen kilpailu tarjoavat meidän aikanamme parhaat edellytykset taistelulle sosialismin puolesta. Ydinasein käytävä maailmansota merkitsisi tuhoisaa iskua ihmiskunnan kehitykselle ja koko sen olemassaololle. Sodan ja rauhan kysymyksessä maamme ei voi olla puolueeton. Myös Suomi voi esittää merkittävää osaa kansainvälisessä elämässä. SKP kannattaa kaikkia imperialismia vastaan suunnattuja ja kansainvälisen jännityksen lieventämiseen pyrkiviä toimenpiteitä. Erittäin tärkeänä se pitää Euroopan kollektiivisen turvallisuuden rakentamista, rauhaa vahvistavien rajasopimusten solmimista, ydinaseettomien vyöhykkeiden muodostamista, ydinaseiden leviämisen estämistä, ydinasekieltoa, osittaista ja yleistä aseistariisuntaa.\nSiirtymisvaiheen merkittäviä uudistuksia toteutettaessa on välttämätöntä ennen kaikkea työväenliikkeen yhtenäisyys ja työväenpuolueiden yhteistoiminta. Tämä ei vaadi puolueiden yhteensulautumista eikä niiden ohjelmallista yhdenmukaistumista. Se ei myöskään kiellä rehtiä toistensa arvostelua. Sosialismiin siirtyminen edellyttää liittolaissuhteessa olevien puolueiden kesken luottamuksellista yhteistoimintaa, mikä on mahdollista vain tasa-arvoisuuden pohjalla. Johtavan puolueen asemaa ei saavuteta julistamalla vaan toimimalla sosialismin hyväksi. Missään tapauksessa sosialistisen rakennustyön menestyksellistä johtoa ei voida toteuttaa ilman marxilais-leniniläistä työväenpuoluetta.\nVaikka kommunistien ja sosialidemokraattien käsityskannoissa on eroa, niin heidän lähentymiselleen on syntynyt käytännössä uusia mahdollisuuksia reaalisena seurauksena maailmassa tapahtuneista muutoksista, joiden tuloksena monet kommunisteja ja sosialidemokraatteja kiinnostavat ongelmat esiintyvät uusissa muodoissa. Tällaisia ovat mm. kysymykset sodasta ja rauhasta, maailmanjärjestelmien rauhanomaisesta kilpailusta ja rinnakkainolosta sekä sosialismiin siirtymisen rauhanomaisten mahdollisuuksien lisääntymisestä. Ne suomalaiset sosialidemokraatit, jotka todella pyrkivät sosialismiin, voivat saavuttaa tavoitteensa vain yhteisvoimin kommunistien kanssa. Sen, joka pyrkii toteuttamaan sosialismia rauhanomaisin keinoin ja estämään sosialistista kehitystä vastaan suunnatun väkivallan, on toimittava niin, että työväen yhtenäinen joukkovoima lujittuu ja sosialismin kannattajien määrä kasvaa.\nVain yhtenäisin rivein maamme työväenluokka voi toteuttaa historiallisen tehtävänsä, yhteiskunnan uudistamisen. Yhtenäisyyden rakentamisessa on ratkaisevinta työväen joukkojen oma toiminta. Niiden kasvava yksimielisyys sosialismin välttämättömyydestä luo lujan pohjan rauhanomaiselle sosialismiin siirtymiselle. Suoritettaessa rakenteellisia uudistuksia ja siirryttäessä sosialistisiin muutoksiin tarvitaan kuitenkin kansanvaltaisten voimien yhteistyötä yli työväenliikkeen rajojen. Koska sosialismi tulee merkitsemään myös muiden työtätekevien väestökerrosten lopullista vapautumista niistä vaikeuksista, joihin kapitalismi on ne saattanut, on niiden oman edun mukaista tulla työväenluokan rinnalle sosialistisia uudistuksia toteutettaessa. Näin syntyy koko Suomen työtätekevän kansan laaja liitto, joka rakentaa sosialistisen Suomen.\nSosialismin rakentaminen Suomessa\nTärkeimpien tuotantovälineiden yhteiskunnallinen omistus luo edellytykset uudelle nykyaikaiselle suurteollisuuteen ja koko yhteiskunnan mitassa tapahtuvaan suunnitteluun perustuvalle tuotantotavalle, joka kykenee turvaamaan yhteiskunnan kaikkien jäsenten toimeentulon täydellisemmin kuin entiset tuotantotavat. Se poistaa yhteiskuntaluokkien taloudellisten etujen sovittamattoman ristiriidan ja muuttaa perusteellisesti yhteiskunnan sosiaalista rakennetta. Sosialistisessa yhteiskunnassa ei ole taloudelliseen eriarvoisuuteen perustuvaa alistamista ja riistoa. Sosialismi poistaa myös työttömyyden ja sosiaalisen turvattomuuden, se on ihmisen henkisen ja moraalisen elämän vapautta rahan vallasta.\nSosialistinen demokratia ei merkitse työväen joukko-taistelulla saavutettujen demokraattisten laitosten ja oikeuksien hävittämistä vaan niiden jatkuvaa kehittämistä. Suomessa tarvitaan sosialismin rakentamiseen alusta pitäen kansan enemmistön selvästi ilmaistua kannatusta nauttiva, demokraattisia perinteitä kehittävä ja laillisia menettelytapoja noudattava poliittinen valta, joka turvaa kaikkien kansalaisten demokraattiset oikeudet ja vapaudet. Sosialistisen valtiovallan päätökset ja ratkaisut perustuvat kansan enemmistön tahtoon. Sen lait ja oikeusnormit ovat samoja kaikille. Oppositiolla, joka noudattaa sosialistisen valtion perustuslakia ja vallitsevaa oikeusjärjestystä, on toimintaoikeutensa. Sosialistisen valtion on valvottava, että lakeja noudatetaan ja sosialismin saavutukset suojataan.\nSosialismin rakentamisen perustana on suurtuotanto-välineiden yhteiskunnallinen omistus, jonka eräänä päämuotona valtion omistus on osoittautunut tarkoituksenmukaiseksi. Valtion omaisuus luodaan kansallistamalla kapitalististen suuryhtiöiden ja monopolistien hallussa olevat teollisuus- ja liikeyritykset, luonnonrikkaudet, suurpankit, kapitalistiset vakuutuslaitokset ja ulkomaankauppa. Samalla valtio perustaa jatkuvasti uusia tuotantolaitoksia sekä uudistaa ja laajentaa entisiä tarpeen mukaan. Valtion omistuksessa olevien tuotanto- ja liikelaitosten on toimittava sosialistisen kannattavuus- ja voitto-periaatteen sekä terveen sosialistisen kilpailun pohjalla. Suurtuotannon keskitetyn suunnittelu tulee edistää tuotantolaitosten itsenäistä aloitteellisuutta. Kun meillä Suomessa on perinteellinen kunnallinen itsehallinto, voidaan myös tuotanto- ja liikelaitosten kunnallista omistusta pitää tarkoituksenmukaisena. Sosialistista omistusta on myös kaikki sellainen ryhmäomistus, jota ei käytetä taloudelliseen alistamiseen eikä riistoon. Tällaista on osuuskunnallinen omistus, jonka kehitystä sosialistinen valtio omalta osaltaan tukee.\nKansantalouden sosialistinen kehitys avaa pienviljelijöille ja heidän perheenjäsenilleen työtilaisuuksia muilla aloilla ja luo uusia kehitysnäköaloja maatalouteen jääville. Sosialistinen valtio ei riistä työtätekevältä viljelijäväestöltä maata ja muita tuotantovälineitä. Viljelijäväestö pääsee itse mukaan maataloustuotteiden jalostuksen ja kaupan kehittämiseen ja valvontaan. Tekninen edistys, kansan elintason kohottaminen ja viljelijäväestön omat edut vaativat siirtymistä koneiden yhteiskäyttöön ja muuhun yhteistoimintaan maa- ja metsätaloudessa. Tämä voi tapahtua vain viljelijäväestön oman vapaaehtoisen osuustoiminnan tietä, jota sosialistinen valtio tukee. Sen avulla viljelijäväestö voi ratkaisevasti parantaa työn tuottavuutta, keventää työtään, lyhentää työaikaansa ja päästä osalliseksi samoista eduista kuin muidenkin alojen työntekijät.\nSosialistinen yhteiskunta toteuttaa inhimilliset perusoikeudet. Se huolehtii jäseniensä sairauden ja vanhuuden turvasta sekä koulutuksesta. Työtätekevien tuloista ei myöskään mene kohtuuttoman suurta osaa asumiskustannuksiin, koska asuntorakennustoiminta on sosiaalista ja asunto- ja tonttikeinottelua ei ole. Hintataso voidaan pitää vakaana. Työttömyys, joka kapitalismissa pitää yllä joukkojen sosiaalista turvattomuutta, on poistettu.\nLuovan kulttuurin edustajien, tiedemiesten, kirjailijoiden ja taiteilijoiden työ voi myös parhaiten menestyä ja tuottaa suuria saavutuksia silloin, kun koko kansan kulttuuritaso on korkea ja kun kansa tuntee kiinnostusta tätä työtä kohtaan. Sosialistisella yhteiskunnalla on oikeus vaatia luovan kulttuurin edustajilta, samoin kuin muiltakin jäseniltään, tunnollista työtä yhteiskunnan hyväksi. Tiedemiesten ja taiteilijoiden luovaa työtä ei saa virkavaltaisin menetelmin kahlita. Osoittamalla luottamusta tieteen ja taiteen harjoittajia kohtaan voi yhteiskunta odottaa heiltä vastuuntuntoa, ymmärtämystä ja tukea. Sosialistisen valtion tulee kaikin keinoin turvata niin aineellisesti kuin moraalisesti luovan työn vapaus. Tieteen ja taiteen edustajien mahdollisuudet osallistua ja vaikuttaa yhteiskunnalliseen elämään lisääntyvät ja heidän merkityksensä sosialistisessa yhteiskunnassa kasvaa jatkuvasti.\nSosialismi ei toteudu itsestään. Siihen tarvitaan järjestynyttä toimintaa. Tämän toiminnan järjestäminen on SKP:n peruspyrkimyksenä. Mutta jo kapitalisminkin vallitessa se tekee kaikkensa omalla työllään elävän kansanosan taloudellisten, sosiaalisten ja poliittisten oikeuksien ja etujen puolesta. Suomen yhteiskuntakehityksessä tarvitaan tehokasta poliittista voimaa, joka pystyy osoittamaan edistykselliset ratkaisut niin tämän päivän kuin myös pitkän aikavälin ongelmiin. SKP pyrkii kaikessa toiminnassaan täyttämään tämän vaativan tehtävän asettamat velvoitukset.\nTyöväenluokka muodostaa sen perusvoiman, jota ilman demokratian laajentaminen ja sosialismiin siirtyminen ei ole mahdollista. SKP on työväenluokan puolue, jonka toiminta perustuu Marxin, Engelsin ja Leninin kehittämään tieteelliseen sosialismiin ja joka puolustaa työväestön, toimihenkilöiden, sivistyneistön ja viljelijäväestön yhteisiä etuja ja oikeuksia kaikissa olosuhteissa. Suurin osa näistä väestökerroksista kuuluu tai on parhaillaan siirtymässä työväenluokkaan, josta on tullut Suomen suurin yhteiskuntaluokka. SKP toimii tämän luokan eri kerrosten välisten yhteyksien kasvun ja poliittisen yhtenäisyyden puolesta. Samalla SKP haluaa edistää kaikkien väestökerrosten välistä yhteistyötä suurpääoman vallan rajoittamisen ja sosialismiin siirtymisen puolesta. Se hyväksyy riveihinsä jokaisen, joka on valmis toimimaan näiden päämäärien hyväksi.\nEdistyksellisten ratkaisujen löytäminen ja niiden toteuttaminen edellyttävät yhteiskunnallisen kehityksen objektiivisten lakien tuntemusta sekä yhteiskunnallisten olosuhteiden ja niiden muutosten tieteellistä erittelyä. Marx, Engels ja Lenin ovat luoneet ja kehittäneet tieteellisesti tutkitut teoreettiset perusteet, joista lähtien voidaan kartoittaa myös Suomen tietä sosialismiin.\nMarxilaisen teorian tieteellinen luonne vaatii yhteiskunnallisen kehityksen ja inhimillisen ajattelun uusien ilmiöiden ennakkoluulotonta ja rohkeaa erittelyä. SKP pyrkii parhaansa mukaan tekemään marxilaista teoriaa maassamme tunnetuksi sekä soveltamaan sitä politiikassaan aikaamme ja olosuhteitamme vastaavasti. Samalla se osallistuu siihen ideologiseen taisteluun, jota meidän aikanamme käydään sosialististen aatteiden puolesta sekä kansainvälisten että kotimaisten taantumusvoimien eri muodoissa harjoittamaa sosialismin- ja neuvostovastaista kiihotus- ja hajotustyötä vastaan. Niin sosialismin asialle kuin omille kansallisille eduillemme ovat erittäin vahingollisia ne kansalliskiihkoiset katsomukset, joita levitetään myös työväestön keskuuteen. Näiden tehtävien täyttäminen asettaa entistä suuremmat vaatimukset puolueen teoreettiselle työlle.\nSKP lähtee siitä, että vain yhtenäinen työväenluokka voi olla laajoja väestökerroksia käsittävän liiton perusvoima. Maamme työväenluokan rivien eheyttäminen tapahtuu työväenjoukkojen omakohtaisessa taistelussa etujensa puolesta. Tämä edellyttää ennen muuta kommunistien ja sosialidemokraattien yhteistyötä. Näitä molempia työväenliikkeen poliittisia suuntauksia edustavia työväenpuolueita kannattaa ja tukee maassamme työväenluokan perusjoukko sekä myös merkittävä osa muita työtätekeviä väestökerroksia. Niiden yhteistyöstä riippuu ratkaisevasti sekä demokratian että sosialismin puolesta käytävän monopolienvastaisen taistelun menestyminen.\nDemokraattisten uudistusten ja myös sosialismin toteuttamiseen tarvitaan kaikkien työtätekevien väestökerrosten, työväenluokan, viljelijäväestön, sivistyneistön ja muiden keskikerrosten lujaa ja pysyvää liittoa, jota ei voida rakentaa ottamatta huomioon näiden väestökerrosten luottamusta nauttivia poliittisia puolueita. Siksi SKP pyrkii edistämään ja järjestämään läheistä ja rakentavaa yhteistoimintaa työtätekevien kannatusta nauttivien puolueiden kesken sekä kapitalismin oloissa että sosialismiin siirryttäessä ja sosialismin aikana.\nKaikkien kansojen tärkein yhteinen tehtävä on nyt ydinsodan estäminen ja maailmanrauhan turvaaminen. SKP haluaa olla kaikin voimin mukana tässä taistelussa. Se pyrkii edistämään yhteiskuntajärjestelmiltään erilaisten valtioiden rauhanomaista rinnakkaineloa ja tukee niin Yhdistyneissä Kansakunnissa kuin muissakin yhteyksissä tapahtuvaa kansainvälistä yhteistoimintaa. Tässä mielessä se korostaa erityisesti Suomen ja Neuvostoliiton välisten ystävällisten suhteiden sekä kansallista että kansainvälistä merkitystä.\nTässä ohjelmassaan SKP esittää avoimesti päämääränsä ja menettelytapansa Suomen työtätekevälle kansalle ja haluaa tuntea sen kannan ja mielipiteet mahdollisimman tarkasti. Ohjelman toteuttaminen riippuu ratkaisevasti siitä, että työväenluokka ja koko työtätekevä kansa tuntevat SKP:n omaksi puolueekseen ja antavat sille kannatuksensa ja luottamuksensa.\nKeskuskomitea päätti 10. 11. -68 pitämässään kokouksessa saattaa tarkistetun ohjelmaluonnoksen toiseen järjestöjen ja jäsenten käsittelyyn. Huomautukset ja muutosehdotukset on jätettävä ohjelmatoimikunnalle viimeistään ensi vuoden tammikuun loppuun mennessä, jonka jälkeen ohjelmatoimikunta laatii lopullisen esityksen keskuskomitealle ja 15. edustajakokoukselle.\nKeskuskomitea kiittää kaikkia puoluejärjestöjä, yksityisiä kommunisteja ja puolueen ulkopuolella olevia henkilöitä, jotka ovat osallistuneet ohjelmaluonnoksesta jo tähän saakka käytyyn vilkkaaseen keskusteluun ja huomautuksillaan edistäneet sen kehittämistä. Keskuskomitea kehottaa puolueen jäseniä osallistumaan aktiivisesti myös uuden luonnoksen käsittelyyn.\nKeskuskomitea toteaa, että ohjelmaluonnos pyrkii määrittelemään puolueen kannan periaatteellisluontoisiin kysymyksiin lähtökohtanaan Marxin, Engelsin ja Leninin luoma ja kehittämä tieteellisen sosialismin teoria sekä soveltamaan sitä Suomen olosuhteisiin ottaen huomioon kansainvälisessä tilanteessa tapahtuneet muutokset ja sosialistisen liikkeen saavutukset. On tärkeää, että puolueen jäsenet ja järjestöt pyrkisivät mahdollisimman täsmällisiin esityksiin luonnosta koskevissa kannanotoissaan. Puolueen ohjelman uusimistyön loppuvaiheen tulisi voimakkaasti lisätä koko puolueen jäsenistön marxilaista tietoisuutta.\nNyt on käytävä tehostettua taistelua marxismi-leninismin peruskatsomusten puolesta ja torjuttava niihin suunnatut hyökkäykset. Tieteellisen sosialismin perustalle rakentuvan ohjelman hyväksyminen voi merkittävällä tavalla lujittaa puolueen aatteellista yhtenäisyyttä ja muodostua puolueen tehokkaimmaksi välineeksi taistelussa porvariston ideologista vaikutusta vastaan.


Julkisella paikalla tapahtuneet raiskaukset ovat lisääntyneet tänä vuonna Helsingissä | Helsinki | HS\n”Pitää muistaa, että kokonaisuutena kaikista seksuaalirikoksista niin sanotut puskaraiskaukset ovat murto-osa. Mutta näissä on nyt selkeästi nähtävissä sellainen tekotapa, että tekijä on lyöttäytynyt uhrin seuraan tai lähtenyt seuraamaan ravintolasta”, kertoo apulaispoliisipäällikkö Ilkka Koskimäki. Poliisin mukaan kolmessa tapauksessa näistä neljästätoista epäilty on turvapaikanhakija. Hesperianpuistossa perjantaina tapahtuneen raiskauksen lisäksi tutkitaan tapausta Tapanilassa ja Kaisaniemen puistossa. Nämä epäillyt on kaikki saatu kiinni ja vangittu.Poliisi kertoo myös puuttuneensa lievempään seksuaaliseen häirintään tänä syksynä esimerkiksi Rautatieasemalla ja Itäkeskuksen uimahallissa. Suurin osa turvapaikanhakijoihin liittyvistä poliisipartioiden tehtävistä liittyy keskinäisiin riitoihin, omaisuusrikoksiin tai perheväkivaltaan. Helsinkiin on tänä vuonna tullut noin 6 000 turvapaikanhakijaa.Poliisi kertoo myös jalkautuneensa vastaanottokeskuksiin kertomaan suomalaisesta oikeusjärjestelmästä.Poliisi kertoo, että Helsingin vastaanottokeskuksissa on toisin kuin muualla maassa ollut vähän tilanteita, joissa kantaväestö olisi hyökännyt turvapaikanhakijoiden kimppuun. Häiriköintiä on ollut, vakavaa väkivaltaa ei. Pitäjänmäellä vastaanottokeskuksen läheltä auto täynnä aseita kiinni otettu mies ei näyttäisi sittenkään mitenkään liittyvän vastaanottokeskuksen asukkaisiin tai rasismiin.Muuten poliisi arvioi, että arjen rasismi näkyy Helsingissä.”Itsekin jouduin ratikassa puuttumaan tilanteeseen, jossa päihtynyt suomalainen mies uhkasi tummaihoisia poikia ’minä tapan teidät’”, sanoo poliisipäällikkö Lasse Aapio. Hän kertoo kuitenkin, että vieressä olleet suomalaisnaiset yrittivät heti puhua riehujaa rauhalliseksi ja vartija tuli paikalle todella nopeasti. Kokonaisuutena Helsingin turvallisuustilanne ei ole pelkästään huonontunut.Raiskausten määrä yleensä ei ole kasvanut ja raiskauksissa kaiken kaikkiaan tekijä on useimmiten kantasuomalainen. Suurin osa raiskauksista tapahtuu muualla kuin julkisella paikalla ja tekijä on tuttu, esimerkiksi oma puoliso. Yhteensä poliisin tietoon tulee noin 300 seksuaalirikosta vuosittain Helsingissä. Tämä tosin kattaa vain osan seksuaalisesta väkivallasta, koska läheskään kaikkia tapauksia ei koskaan ilmoiteta poliisille.Pahoinpitelyjen määrä on kasvussa Helsingissä erityisesti yksityisillä paikoilla, mutta sekä ryöstöt että muut omaisuusrikokset ovat vähentyneet. Aiemmin esillä paljon olleet nuorisojoukon tekemät ryöstöt eivät enää ole ilmiö.Huumausainerikoksissa esimerkiksi kokaiinin tarjonta Helsingissä on lisääntynyt. Poliisi on myös takavarikoinut suuria eriä amfetamiinia, hasista ja subutexiä. Huumerikollisuudessa ei kuitenkaan ole tapahtunut dramaattisia muutoksia.Liikenteessä kuolonkolareiden osalta on erittäin synkkä vuosi, mutta muuten henkilövahingot liikenteessä ovat vähentyneet. Rattijuopumusten määrä on noussut. Tätä selittää tosin myös tiukentunut valvonta.Poliisi järjesti poikkeuksellisen tiedotustilaisuuden Helsingin turvallisuustilanteesta, koska Aapion mukaan turvallisuuteen on kohdistunut viime aikoina niin paljon julkista mielenkiintoa. Korjaus 3.12 klo 13.58: Poliisin tietoon tulee Helsingissä vuosittain noin 300 seksuaalirikosta. Raiskausten osuus on niistä noin puolet. Alun perin tekstissä puhuttiin 300 raiskauksesta.\nJulkisella paikalla tapahtuneet raiskaukset ovat todella lisääntyneet tänä vuonna Helsingissä. Poliisilla on ollut tutkittavana yhteensä 14 tällaista raiskausta, kun luku viime vuonna oli yhdeksän. Erityisesti tapauksia on sattunut Pääradan lähellä.”Pitää muistaa, että kokonaisuutena kaikista seksuaalirikoksista niin sanotut puskaraiskaukset ovat murto-osa. Mutta näissä on nyt selkeästi nähtävissä sellainen tekotapa, että tekijä on lyöttäytynyt uhrin seuraan tai lähtenyt seuraamaan ravintolasta”, kertoo apulaispoliisipäällikkö Ilkka Koskimäki. Poliisin mukaan kolmessa tapauksessa näistä neljästätoista epäilty on turvapaikanhakija. Hesperianpuistossa perjantaina tapahtuneen raiskauksen lisäksi tutkitaan tapausta Tapanilassa ja Kaisaniemen puistossa. Nämä epäillyt on kaikki saatu kiinni ja vangittu.Poliisi kertoo myös puuttuneensa lievempään seksuaaliseen häirintään tänä syksynä esimerkiksi Rautatieasemalla ja Itäkeskuksen uimahallissa. Suurin osa turvapaikanhakijoihin liittyvistä poliisipartioiden tehtävistä liittyy keskinäisiin riitoihin, omaisuusrikoksiin tai perheväkivaltaan. Helsinkiin on tänä vuonna tullut noin 6 000 turvapaikanhakijaa.Poliisi kertoo myös jalkautuneensa vastaanottokeskuksiin kertomaan suomalaisesta oikeusjärjestelmästä.Poliisi kertoo, että Helsingin vastaanottokeskuksissa on toisin kuin muualla maassa ollut vähän tilanteita, joissa kantaväestö olisi hyökännyt turvapaikanhakijoiden kimppuun. Häiriköintiä on ollut, vakavaa väkivaltaa ei. Pitäjänmäellä vastaanottokeskuksen läheltä auto täynnä aseita kiinni otettu mies ei näyttäisi sittenkään mitenkään liittyvän vastaanottokeskuksen asukkaisiin tai rasismiin.Muuten poliisi arvioi, että arjen rasismi näkyy Helsingissä.”Itsekin jouduin ratikassa puuttumaan tilanteeseen, jossa päihtynyt suomalainen mies uhkasi tummaihoisia poikia ’minä tapan teidät’”, sanoo poliisipäällikkö Lasse Aapio. Hän kertoo kuitenkin, että vieressä olleet suomalaisnaiset yrittivät heti puhua riehujaa rauhalliseksi ja vartija tuli paikalle todella nopeasti. Kokonaisuutena Helsingin turvallisuustilanne ei ole pelkästään huonontunut.Raiskausten määrä yleensä ei ole kasvanut ja raiskauksissa kaiken kaikkiaan tekijä on useimmiten kantasuomalainen. Suurin osa raiskauksista tapahtuu muualla kuin julkisella paikalla ja tekijä on tuttu, esimerkiksi oma puoliso. Yhteensä poliisin tietoon tulee noin 300 seksuaalirikosta vuosittain Helsingissä. Tämä tosin kattaa vain osan seksuaalisesta väkivallasta, koska läheskään kaikkia tapauksia ei koskaan ilmoiteta poliisille.Pahoinpitelyjen määrä on kasvussa Helsingissä erityisesti yksityisillä paikoilla, mutta sekä ryöstöt että muut omaisuusrikokset ovat vähentyneet. Aiemmin esillä paljon olleet nuorisojoukon tekemät ryöstöt eivät enää ole ilmiö.Huumausainerikoksissa esimerkiksi kokaiinin tarjonta Helsingissä on lisääntynyt. Poliisi on myös takavarikoinut suuria eriä amfetamiinia, hasista ja subutexiä. Huumerikollisuudessa ei kuitenkaan ole tapahtunut dramaattisia muutoksia.Liikenteessä kuolonkolareiden osalta on erittäin synkkä vuosi, mutta muuten henkilövahingot liikenteessä ovat vähentyneet. Rattijuopumusten määrä on noussut. Tätä selittää tosin myös tiukentunut valvonta.Poliisi järjesti poikkeuksellisen tiedotustilaisuuden Helsingin turvallisuustilanteesta, koska Aapion mukaan turvallisuuteen on kohdistunut viime aikoina niin paljon julkista mielenkiintoa. Korjaus 3.12 klo 13.58: Poliisin tietoon tulee Helsingissä vuosittain noin 300 seksuaalirikosta. Raiskausten osuus on niistä noin puolet. Alun perin tekstissä puhuttiin 300 raiskauksesta.


Tukkien matkassa: Uittoa ja urheilua\nUittoa ja urheilua\nVäliväylän varrella on tehty myös urheiluhistoriaa. 1950-luvun loppupuolella Valkealan Kepsunvirralla oli maailman ensimmäinen kesähyppyrimäki.\nMäkihyppyvalmentaja Lasse Johansson rakensi kirvesmies Asser Kolpon kanssa kotipihansa kalliolle kesähyppyrimäen. Latu-ura tehtiin hartsikarkalevystä. Hyppyri oli noin 3,5 metriä korkea. 70 cm pituisiin laudasta tehtyihin suksiin laitettiin sivuihin halkaistut muoviputket.\nHyppääjä laski mäestä sen aikaisessa normaalissa vauhtiasennossa ja hyppyrille tultaessa otettiin suoja-asento. Siinä vaiheessa sukset irtosivat, putosivat veteen ja hyppääjä tuli pää edellä veteen.\nKepsunvirralla kesäleireili mäkihyppääjiä Kuopiosta, Mikkelistä, Lahdesta ja Kouvolasta. Vesimäessä harjoittelivat mm. Eino Kirjonen, Aulis Kallakorpi ja Matti Pitkänen.\nNorjalaisia ja amerikkalaisia mäkivalmentajia kävi ihmettelemässä suomalaista kesähyppyrimäkeä. Siitä oli laaja artikkeli mm. Time-lehdessä.\nMäenlaskua harjoiteltiin pääasiassa viikonloppuina, kun uitto ei ollut käynnissä.\nTukkilaiset olivat etupäässä urheilullista väkeä. Ruokatuntien lopuksi tai jos töistä oli muuten taukoja (esim. viiveitä hinauksissa) niin kilpailtiin vauhdittomissa hypyissä tai työnnettiin kuulaa. Sukellettiin pitkiä matkoja tukkien alta ja harjoiteltiin tukkilaiskisoja varten.\nEnsimmäiset tukkilaiskisat pidettiin vuonna 1949 Kuhmossa. Ne olivat urheilua sekä kansanperinnettä. Alkuaan kilpailtiin uittoyhdistysten välillä.Todelliset työolot; kylmyys, majoituksen ankeus ja ammattisairauksien kierteet unohtuivat, kun kilpailijat panivat parastaan tukkilaisnäytöksissä ja -kisoissa.\nVäliväylällä pidettiin omia kisoja pääasiassa Tirvalla. Ne olivat mieskohtaisia sekä työnjohtajapiirien välisiä joukkuekilpailuja. Kilpailulajeina olivat sumallajuoksu, puomillajuoksu ja tukilla melonta. Vuoden 1950 kisoissa voitti Lakkalan joukkue, toisena oli Tirvan joukkue ja kolmantena Jokelan joukkue. Tukkilaismestaruuden voitti Tirvan Toivo Gardemester.\nSeuraavana vuonna molemmat mestarit Toivo Gardemesteri sekä Lakkalan joukkue uusivat mestaruutensa. Tosin Lakkalan Martti Vainonen ja Unto Nyyssönen antoivat mestari Gardemesterille hyvän vastuksen. Kilpailulajeihin oli tullut lisää keluaminen. Kisojen kuninkuuslajiin, ränninlaskuun otti osaa viisi kilpailijaa, joista voiton vei Paavo Ukkola Tirvalta. Yleisöä oli kisoja seuraamassa noin 2000 henkilöä.\nLappeenrannan seudun metsämiesjärjestöjen pitämissä Karhusaaren tukkilaiskisoissa vuonna 1952 mestaruuden voitti Pentti Markkanen Tirvalta. Mukana oli kilpailijoita Enso-Gutzeitilta, Wahl-, Kaukas-, Rauma-Repola- ja Karjalan Metsätuote-yhtiöiltä.\nVuoden 1953 Kymenlaakson tukkilaiskisat pidettiin Kymin Laajakoskella. Yleisöä oli paikalla noin 5000 henkilöä. Mestaruuden voitti Unto Nyyssönen Enso-Gutzeitilta. Seuraavina olivat Viljam Punkkinen ja Risto Jokinen.\nVuonna 1954 Etelä-Saimaan metsämiesjärjestöjen kisoja Vuoksen satamassa seurasi noin 2000 henkilöä. Nuorin osanottaja oli 15-vuotias ja vanhimmat nelikymppisiä. Koskenlaskua ei näissä kisoissa ollut. Kilpailulajit olivat sestominen, puomillajuoksu, sumajuoksu ja keluaminen. Mestaruuden voitti Unto Nyyssönen. Seuraavina olivat Teuvo Vanhalakka , Olavi Halinen ja Viljam Punkkinen.\nVuoden 1955 Kymenlaakson tukkilaiskisoja Elimäen Korialla seurasi yli 5000 henkilöä. Yleismestaruuden voitti E-G:n Unto Nyyssönen, joka silloin ainoana pystyi näytösluonteisesti tekemään hyväksyttävän tukkilaisvalan.\nSavitaipaleen Partakoskella kisattiin vuosina 1955 ja 1957. Vuoden 1955 mestari oli E-G:n Teuvo Vanhalakka ja vuonna 1957 hauholainen Onni Valkama. Hän voitti myös samana vuonna pidetyt Karhusaaren tukkilaiskisat.\nTukkilaiskisoissa menestyneet "metsien mannekiinit" olivat haluttuja esiintyjiä erilaisissa kesäjuhlissa ja maatalousnäyttelyissä. Rohkeat miehet, kuohuvat kosket ja virtaavat pöllit olivat työn romantisoitu kulissi. Tukkilaiskisoja pidettiin kesän parhaaseen aikaan, juhannuksena ja kesäkuun lopulla. Vakiokilpailulajien lisäksi niissä oli joukkueille uinti-, soutu- ja köydenvetokilpailuja. Taukokohdissa viihdytettiin yleisöä laulu- ja musiikkiesityksillä.\nUittotyön vähetessä myös tukkilaiskisat hiipuivat.\nMauri Hastin ja Pekka Lankon toimittamassa kirjassa "Me tulemme taas" (Pohjolan Painotuote Oy/Rovaniemi 2009) on runsaasti tietoa valtakunnallisista tukkilaiskisoista.\nViljam Punkkinen koskenlaskussa Korialla Kuva: Kannuskosken marttojen kokoelmat\nKorian tukkilaiskisojen yleisöä Kuva: Maila Suden kokoelmat\nTirvan kisoissa vuonna 1955 uittotyönjohtaja Tauno Keppo puomijuoksussa Kuva: Matti Eronen\nKeluamiskilpailussa Risto Palmu ja P Markkanen Tirvalla vuonna 1955 Kuva: Matti Eronen\nKisayleisöä Tirvalla Kuva: Matti Eronen


Papu-perunakeitto ja tillitsatsiki | Me Naiset\nPapu-perunakeitto ja tillitsatsiki\nklo 7:00 | 26.3.2014\nHuuhtele valutetut säilykepavut. Jos käytät kuivattuja papuja, keitä ne kypsiksi pakkauksen ohjeen mukaan. Kuori ja silppua sipuli ja valkosipulinkynnet. Kuullota silput öljyssä pannulla pehmeäksi. Lisää sekaan mustat kuminan siemenet ja kuumenna sekoittaen parin minuutin ajan.\nLisää kuoritut ja pieneksi pilkotut perunat sekä vesi ja tilli. Kuumenna kiehuvaksi ja anna poreilla hiljalleen noin 10 minuuttia, kunnes perunat ovat kypsiä. Lisää pavut ja anna kiehua edelleen parin minuutin ajan.\nSoseuta keitto sauvasekoittimella tasaiseksi. Mausta suolalla ja tilkalla sitruunamehua.\nValmista tsatsiki juuri ennen tarjoilua. Raasta kurkku karkeaksi ja painele ylimääräinen neste pois raasteesta siivilässä. Sekoita raaste ja tillisilppu jogurttiin ja lisää murskattu valkosipulinkynsi. Mausta suolalla, tarjoa keiton kanssa.\nvalkoisia papuja säilykkeenä tai 200 g kuivattuna\nmustia kuminan siemeniä


Lapissa selvitetään laskettelurinteiden turvallisuus - MTVuutiset.fi\nLapissa selvitetään laskettelurinteiden turvallisuus\nJulkaistu 26.02.1998 14:09\nLapin lääninhallitus selvittää maaliskuun kuluessa kuntien kanssa Lapin kaikkien laskettelukeskusten rinteiden turvallisuuden. Selvityksessä kiinnitetään erityistä huomiota siihen, miten rinteissä käytettävien koneiden liikkumista koskevia määräyksiä noudatetaan.\nKimmokkeena selvitykselle on näyttelijä Satu Silvon loukkaantuminen hänen jäätyään rinnekoneen alle hissinousussa Saariselällä viikko sitten. Lapin lääninhallitus ei ota kantaa tuohon tapaukseen, vaan toteaa sen olevan poliisitutkinnassa.\nLapin laskettelurinteiden turvallisuutta on edellisen kerran valvottu vuonna 1995. Rinneturvallisuuden saattamiseksi ajan tasalle lääninhallitus pyytää nyt kuntien tuoteturvallisuudesta vastaavia elimiä ja liikuntalautakuntia tarkastamaan, että kuntien alueella olevissa laskettelukeskuksissa noudatetaan Kuluttajaviraston turvallisuusohjeita.\nVirasto antoi Suomen hiihtokeskusyhdistyksen kanssa laatimansa ohjeet jo runsaat kaksi vuotta sitten. Niiden mukaan jokaisella laskettelukeskuksella tulee olla laadittuna erityinen rinneturvallisuusohjelma, josta ilmenevät mm. vastuuhenkilöt ja tamppareiden, moottorikelkkojen ja muiden koneiden liikkumista koskevat ohjeet.


Kirjoittaja Aihe: Datan siirto kotisivuille (Luettu 19175 kertaa)\n« Vastaus #10 : Perjantai, 02.09.2011, 00:06 »\nhtml:n opettelin tuollaisen yhden hyvän kirjan avulla\nMikä tuo kirja oikeesti on? Tarttis itsekin päästä hiukan perille tästä.\n« Vastaus #11 : Perjantai, 02.09.2011, 00:24 »\nTälläinen kirja: http://www.readme.fi/product.php?isbn=9789525592153 . Tosin näköjään painos loppunut, mutta kaippa sitä vielä jostain saa.\nKirjassa lähdettiin ihan perusasioista liikkeelle. Esimerkit ja koko kirjan tyyli oli mielestäni sellainen, että ensikertalainenkin oppii aika nopeasti. Usein olen palannut kirjan ääreen kun on pitänyt katsoa miten jokin tietty asia menikään. Takasivuilla on myös listattu kaikki html ja css tagit, joten sekin helpottaa mukavasti. Tuota voin kyllä suositella kaikille vasta-alkajille, mutta kyllä siitä apua on taitojen karttumisen jälkeenkin, mutta en ehkä ostaisi sitä jos kokemusta html:sta ja css:sta on jo riittävästi.\n« Vastaus #12 : Perjantai, 02.09.2011, 14:55 »\nNo niin taas vähän eteenpäin. Nyt wuhu lähettää webbihotelille "pursketta". Kopionpa pohjan yhdeltä sääasemasivulta ja muokkailin sitä. Nyt en vain vielä käsitä että miten tuo ftp "purske" saadaan tuonne kotisivulle.\n« Vastaus #13 : Keskiviikko, 07.09.2011, 11:59 »\nLainaus käyttäjältä: systeemi - Perjantai, 02.09.2011, 14:55\nNo niin nyt alkaa olemaan jo jollakin mallilla. Kyllä siinä vain aikaa tuhraantuu, että itselleen selväksi että miten mikäkin toimii. Nyt aluksi tuo minun kotisivu on tehty osittain kotisivukoneella. Sitten siihen on lisätty käsin php-koodia. Seuraava vaihe olisi selvittää että miten php-koodin voi sisällyttää tuohon html kieleen tai no miten noita muiden tekemiä kun katsellut niin niissä ei ole noita php lausekkeita.\n« Vastaus #14 : Keskiviikko, 07.09.2011, 14:17 »\nphp pyörii palvelimella, sitä ei pysty testaamaan kotikoneella. Netissä on php oppikirjoja jonkinlaisia ja niissä on testipätkiä jolla tutkia\ntukeeko sinun kotisivujen palvelin php. PHP on siitä hankala, koodia ei ainakaan minun konstilla pysty varastamaan toisten sivuilta.\n« Vastaus #15 : Keskiviikko, 07.09.2011, 14:42 »\nLainaus käyttäjältä: finilves - Keskiviikko, 07.09.2011, 14:17\nKyllähän php:n voi kotikoneelle asentaa, ja kannattaakin jos vähänkään meinaa koodailla, helpottuu testailu oleellisesti. Olikohan se ny wamp nimisenä mitä windowsille oli pakettina kaikki tarvittava Windows, Apache, MySql ja PHP.\n« Vastaus #16 : Keskiviikko, 07.09.2011, 17:13 »\nTuo minun palvelin tukee php. Sillä olen nyt rakentanut tuon tulostuksen ja mittaustiedot. Tein tuon php: suoraan tuonne index.php ja siitähän tulee suoraan tuo nettisivun ulkoasu.\n« Vastaus #17 : Keskiviikko, 07.09.2011, 18:29 »\nTäällä on WAMP ahkerassa käytössä kotipurkilla, todella näppärä\nPystyy rakentamaan sivun ilman ärsyttäviä FTP-uppauksia ja kun valmista uppaa sen serverille. Kannattaa tosin muistaa että jotkut jutut voi olla pakko kokeilla serveriltä jota ei WAMP ei ainakaan suoraan tue, kuten jos käuttää cUrl:ia.\nPHP on siitä näppärä ettei suoraan pysty varastamaan koodia (tosin sen pystyy kyllä hakemaan jos haluaa).\nHTML:än ja PHP:n pystyy "sekoittamaan" samaan skriptiin usealla tavalla. Yksi on kuitenkin muistettava, jos on php:tä mukana pitää pääte olla .php, ei .html/.htm.\necho 'bla blaa';


Prinsessapäiväkirjat – Sivu 2 – Missing Link\n2 kommenttia artikkeliin Prinsessapäiväkirjat: Kiara\nElokuvasta Leijonakuningas 2 – Jylhäkallion ylpeys (The Lion King 2: Simba’s Pride, 1998).\nLeijonakuningas Simban tytär etsii itseään ja rakastuu edellisen leffan pahis Scarin ulkomaille karkoitettuun ottopoikaan.\n[Elikkäs tarkoitus oli kirjoittaa tiivis pieni sepustus Kiarasta, mutta en koskaan osaa kirjoittaa tiiviisti, joten tästä tulikin vähän pitempi setti. Tämän kirjoituksen syntyprosessi oli itse asiassa malliesimerkki siitä, miksi tykkään kirjoittaa hahmoanalyysejä. En ollut oikein mitään mieltä Kiarasta ennen kuin rupesin kirjoittamaan, mutta tekstin myötä aloinkin ajatella hahmoa selvemmin positiivisessa valossa.]\nJylhäkallion ylpeys vaatii leffana hyvin anteeksiantavaisen asenteen, sillä koko alkuasetelma on niin tunkkaista retconnausta, että uskottavuus kärsii kovasti. Mitä ovat nämä Scarille uskolliset leijonat, joita ei viime leffassa näkynyt? Miksi kukaan olisi ollut uskollinen Scarille, kun oli selvää, ettei tämä kohdellut ketään naarasleijonaa arvostaen? Miksi sekä jylhäläislauma että hatusta vedetty ulkolaislauma ovat yhtäkkiä kumpikin isompia kuin alkuperäinen lauma, vaikka kaikki ovat sieltä kotoisin? Scarilla oli puoliso? Ja lapsia? Ja lisäksi adoptoitu lapsi (joka näyttää ihan häneltä)? Missä? Miten? Häh?\nJos näin paljon retconnausta pystyy kuitenkin jalosti antamaan anteeksi, on Jylhäkallion ylpeys mielestäni Disneyn parhaita jatko-osia. Se näyttää kivalta – ei toki yhtä henkeäsalpaavan komealta kuin Leijonakuningas, mutta kivemmalta kuin valtaosa jatko-osista. Varsinkin hahmoanimaatiota kelpaa katsoa. Leffa ei edes yritä tunkea liian paljon porukkaa liikkumaan ruudulle kerralla, mutta valokeilaan pääsevät liikkuvat oikein nätisti, vaikkakaan eivät enää yhtä autenttisen eläinmäisesti kuin edeltäjässä. Värimaailmaa ja valaistusta käytetään myös hyvin tehokkaasti.\nLue lisää ”Prinsessapäiväkirjat: Kiara”\nLue lisää ”Prinsessapäiväkirjat: Nala”\nLue lisää ”Prinsessapäiväkirjat: Jasmine, osa 2”\n6 kommenttia artikkeliin Prinsessapäiväkirjat: Jasmine, osa 1\nLue lisää ”Prinsessapäiväkirjat: Jasmine, osa 1”\nPrinsessapäiväkirjat: Ariel, osa 2\n2 kommenttia artikkeliin Prinsessapäiväkirjat: Ariel, osa 2\nEdelleen elokuvasta Pieni merenneito (The Little Mermaid, 1989).\nÄänen menettäminen ei juuri unelmaansa täysillä elämään pääsevää neitosta häiritse.\nPieni merenneito on ainoa renessanssiajan klassikko, jota en tapittanut pienenä miljoonia kertoja, koska taloudestamme ei jostain syystä löytynyt sitä punakuorista vhs-julkaisua. Leffa tuli nähtyä muutamaan otteeseen perheystävien luona vieraillessa, mutta harvakseltaankin nähtynä se teki vaikutuksen ja jäi mieleen vahvasti. Jälkikäteen mietittynä tämän on täytynyt johtua juuri Arielin hahmokuvauksen voimakkuudesta.\nEnsimmäisessä osassa mehusteltiin läpi Arielin persoonallisuus, hahmonkehitys ja hahmodesign. Nyt vuorossa ovat roolitus ja sympaattisuus sekä romanssi ja suhde isään.\nLue lisää ”Prinsessapäiväkirjat: Ariel, osa 2”\nPrinsessapäiväkirjat: Ariel, osa 1\n4 kommenttia artikkeliin Prinsessapäiväkirjat: Ariel, osa 1\nElokuvasta Pieni merenneito (The Little Mermaid, 1989).\nTarinaa vilpittömyydellään kannatteleva pieni merenneito halajaa ihmisten pariin ja tekee varomattomasti epäedullisen sopimuksen merennoidan kanssa unelmansa toteuttaakseen.\nPieni Merenneito on monella tapaa tärkeä siirtymävaiheteos Disneyn klassikoiden historiassa. Siinä yhdistyvät sekä vanhemmat Disneyn tyylipiirteet että renessanssituotosten tuomat uudet tuulet.\nYhtäältä Broadway-henkiset, spektaakkelimaiset musikaalikohtaukset (joiden suuntaan oli menty jo Oliver ja kumppanit -leffassa) sekä entistä syvempi ja psykologisesti kiinnostavampi hahmofokus ovat suuri harppaus modernimpaan tarinankerrontatyyliin. Toisaalta jäänteinä vanhemmista klassikoista leffassa on yhä tarinan pysäyttäviä huumorikohtauksia ja suoraviivaisemman iltasatumaista fiilistä.\nHuomio: Teksti on hälyttävän pituutensa vuoksi pätkäisty kahteen osaan, joista seuraava luvassa alkavan viikon aikana.\nLue lisää ”Prinsessapäiväkirjat: Ariel, osa 1”


Enkeleitä ja pikkupiruja: Hei mä olen viisi!\nPaljon on taas tapahtunut viikonlopun aikana.\nToinen meidän perheen naisista vanheni, ja onneksi se ei vielä ollut allekirjoittanut! Tosin hyvin nopeasti on sama edessä mullakin. Juhlittiin 5v. pippalot kavereiden kanssa eilen, sekä Fannin että äitin kavereiden kanssa ;).\nVaatekaappi on räjähtänyt, olen luovuttanut. Ehkä jaksan taas innostua sen ylläpidosta, kun kesävaatteet saa laittaa pois. Nyt ei vaan rahkeet riitä siihen et päivittäin viikkailis kaikki.\nVihdoin saatiin ostettua käsipumppu ja saatin meidän ihanainen toukka mukaan uintireissuille. Ollaan uitettu lapsiparka taas keuhkokuumeen partaalle. Yskä on taas mahtava, nyt vaan kuumetta odotellessa ja sitten lääkäriin. Vois loppua nää helteet, ni ei tarttis vääntää ton yhden kanssa uimaan menemisestä. Nyt on oikeesti pakko antaa keuhkojen levätä.\nAhkerasti ollaan myös harjoiteltu kieliä. Tänään niitä vähän parempia lausahduksia, muun muassa "god dag mamma", Fanni on ihan fiiliksissä. Ajoittain sitten myös niitä äidin suusta lipsahtavia "oh shit" ja "fuck". Fanni jäi monttu auki tuijottaa, kun oli pakko valaista sitä miksei se saa sanoa "oh shit". Nyt se hokee "oh my good".\nSiisi 19. heinäkuuta 2010 klo 21.30\nheheh, meillä taas höpötellään "suu kii, mene pois".. En tiiä mistä moinen on tarttunu koska mä puhun aina vain ruotsia.. :D\nNiin, ja myöhästyneet synttärionnittelut Fannille!\nmilla 19. heinäkuuta 2010 klo 23.34\nSun pitää opettaa vielä että viimeisimmän voi myös lyhentää kivasti.\nMari 20. heinäkuuta 2010 klo 7.25\nMilla: totta! :D


Liikanen: Negatiiviset talletuskorot ovat mahdollisia - Pörssiuutiset - Ilta-Sanomat\nLiikanen: Negatiiviset talletuskorot ovat mahdollisia\nJulkaistu: 25.3.2014 18:04\nSuomen Pankin pääjohtaja Erkki Liikasen mukaan euroalueen keskuspankki EKP voi tarvittaessa turvautua negatiivisiin korkoihin pankkien yönylilainoille, kertoo Wall Street Journal.\nEKP:n ylimpään päätöksentekoelimeen eli neuvostoon kuuluva Liikanen kertoi näkemyksestään talouslehti Wall Street Journalin http://online.wsj.com/news/articles/SB10001424052702303725404579461191077796078?mod=WSJEurope_hpp_LEFTTopStories&mg=reno64-wsj(WSJ) haastattelussa.\nSuomen Pankin pääjohtajan mukaan euroalueen keskuspankilla on yhä liikkumavaraa, vaikka se onkin laskenut keskeisen ohjauskorkonsa ennätyksellisen matalalle 0,25 prosenttiin.\nEKP:n talletuskorko pankkien yönylilainoille on ollut nolla prosenttia jo lähes kahden vuoden ajan. Keskuspankki yrittäisi vauhdittaa yleisen hintatason nousua eli inflaatiota mahdollisella negatiivisella talletuskorolla.\nEKP:n tavoitteena on säilyttää euroalueen inflaatio eli kuluttajahintojen vuosimuutos keskipitkällä aikavälillä lähellä, mutta alle kahden prosentin. Inflaatio on jo pitkään ollut alle tuon lukeman. Tuoreimman mittauksen mukaan inflaatio oli 0,7 prosenttia helmikuussa.\n– Toivotaan, että maailmantalous elpyy, jotta voimme lopettaa elvytyksen ja palata normaaliin maailmaan, Liikanen sanoi WSJ:lle.\n– Keskuspankkiirien on aina helpompi nostaa korkoja kuin laskea niitä. Se on DNA:ssamme.\nEuroopan keskuspankki (EKP) piti keskeisen rahamarkkinoiden ohjauskorkonsa odotetusti ennätyksellisen alhaalla 0,25 prosentissa korkeimman päättävän elimensä eli neuvoston kokouksessa tänään. 6.2.2014 14:45 Lue lisää ›\nEuroopan keskuspankki (EKP) piti keskeisen rahamarkkinoiden ohjauskorkonsa ennätyksellisen alhaalla 0,25 prosentissa korkeimman päättävän elimensä eli neuvoston kokouksessa tänään. Myös keskuspankin talletuskorko pysyi edelleen nollassa. 6.3.2014 14:45 Lue lisää ›\nEKP:n Draghi: Korot pysyvät edelleen alhaalla\nEuroopan keskuspankin pääjohtaja Mario Draghi ennakoi pankin pitävän ohjauskorkonsa alhaalla vielä pidemmän aikaa. 6.3.2014 16:18 Lue lisää ›\nDanske Bank arvioi, että Euroopan keskuspankki (EKP) on valmis keventämään rahapolitiikkaansa tänä keväänä. Pääekonomisti Pasi Kuoppamäen mukaan paljon tavoitetta alempi inflaatio antaa sille täyden syyn toimia. 18.3.2014 15:21 Lue lisää ›\nSuomen Pankki: Ukrainan tilanteen epävarmuus kasvattaa kasvun riskejä\nMaailmantalouden näkymät ovat hieman kohentuneet. Mutta Suomen talous käy parhaillaan läpi omaa syvää rakennekriisiään. Näin arvioi Suomen Pankki. Eikä Ukrainan tilanne ainakaan helpota lähiajan näkymiä. 24.3.2014 11:16 Lue lisää ›\nSP:n Liikanen: Suomella on kolme suurta haastetta\nSuomen Pankin pääjohtaja Erkki Liikanen kehottaa hallitusta pitämään kiinni rakenneuudistuksistaan. Siitä huolimatta, että lyhyellä aikavälillä ratkaisut "voivat olla kipeitä". Pidemmän päälle ne hänen mukaansa parantavat luottamusta. 24.3.2014 13:45 Lue lisää ›


Kalaksikukko: Ari Paulow: Kultainen kotka\nJuoni on kuin toimintaelokuvasta, ja tämän huomaa myös Ari Paulowin kirjojen vakiohahmo, oululainen yksityisetsivä Jesse Hackman. Kultainen kotka ei kuitenkaan ole dekkari, kuten aiemmat Hackman-kirjat, vaan teknojännäri Ilkka Remeksen tai Tero Sompin tyyliin. Sitten mennäänkin teknojännärin kaavojen mukaan. Seurataan Jesse Hackmania ja kumppaneita, koneen eloonjääneitä, FSB:n miehiä ja naisia Itä-Karjalassa ja suomalaisia operaation johtajia Oulussa.\nViihdyttävä kirja, jos tykkää teknojännäreistä, ja kirjan lopusta voi päätellä, että lisää on tulossa.\nLähettänyt Marko Ikäheimo klo 20.33


Kawasaki ZX-6R Todella räwäkkä peli!! 600 cm³ 1999 - Helsinki - Moottoripyörä - Nettimoto\nNinja faitteri Kulutusosat ja renkaat hyvät! 74kw Myös vaihto autoon www.pjp-huolto.com www.pjp-motorsport.com\nTodella räwäkkä peli!!\nKawasaki ZX-6R Todella räwäkkä peli!!\nKulutusosat ja renkaat hyvät!\n***** vastasi Ei iitos\n***** Moi,onnistuko lähettää minulle kuvia Honda CBR vm1990 hp1000€ miten puhume tännän.Olin täänän teillä käymässä jos muistat.Skootteri SYM JET SPORT X 50SR vm 2008 aj noin 13t.Kiitos keva.66@hotmail.com\nNettimoto ID 2063874


KuPS:lle huippuvahvistus – Egyptin A-maajoukkueen tähti lainalle / Veikkausliiga / Etusivu / Suomalaisesta jalkapallosta - Kymppipaikka\nPelaajaa koskeva ilmainen lainasopimus ulottuu kesään asti. El Said lukeutuu Egyptin A-maajoukkueen runkopelaajiin ja hänen on tarkoitus osallistua Venäjällä järjestettäviin jalkapallon MM-kisoihin. Egypti pelaa ensimmäisen pelinsä MM-kisoissa 15.6. Uruguayta vastaan ja El Saidin on määrä pitää kisakuntoaan yllä Kuopiossa MM-turnauksen alkamiseen asti. KuPS on lainasopimuksen ansiosta oikeutettu saamaan oman osansa FIFA:n korvausrahasta, jota FIFA maksaa ensi kesän MM-kisapäivien ajalta.\nEl Said viihtyy keskikentällä monessa eri roolissa, on erittäin kokenut pelaaja ja on tällä hetkellä uransa ehdottomalla huipulla. Keskikentän maestro kuuluu Egyptin pääsarjan tähtipelaajiin ja El Said on iskenyt kuluneella kaudella Al Ahlyn riveissä 10 maalia ja on antanut 11 maaliin johtanutta syöttöä pelaamissaan 21 sarjaottelussa.\nEl Said on esiintynyt Egyptin maajoukkueessa 33 kertaa ja on tehnyt 8 maalia. Hän on kuulunut viime vuosina Egyptin A-maajoukkueen runkopelaajiin ja pelasi yhtä vaille jokaisessa Egyptin MM-karsintaottelussa iskien kolme maalia. El Said on toiminut myös Egyptin maajoukkueen kapteenina.


Laura - Raikas tuulahdus? — Seppo Leskinen: asialinjalla!\nLaura - Raikas tuulahdus?\n27.8.2017 19:55 Seppo Leskinen 46 kommenttia\nNouseeko Laura Huhtasaari presidenttikilvan raikkaaksi tuulahdukseksi? Miksei. Kyllä hänessä on sitä jotakin raikkautta verrattuna vaikkapa ehdolla oleviin demarinaisiin. Näin näen, mutta ei tästä nyt enempää.\nPersujen kahtiajako minua kirvelee melkoisesti. Olenhan ollut puolueessa sen perustamisesta asti, että ei ihme, jos kirvelee. Toistemme, entisten puoluesisarten ja veljien haukkuminen ei ole mielestäni rakentavaa sivistynyttä touhua alkuunkaan.\nMinuakin arvostellaan ja tivataan, että olenko kerännyt kannattajakortteja sinisille ja jos, niin eroa puolueesta. Noihin olen vastannut, että asiani eivät kuulu teille mitenkään ja jos se teitä haittaa, niin erottakaa minut ja samalla myöskin vaimoni. Olemmehan molemmat allekirjoittaneet sinisten kannattajakortin.\nOlen myöskin sanonut, että minulla on hyviä ystäviä molemmin puolin ja voin vaaleissa valita vapaasti ehdokkaani. Ihminen on minulle tärkein, eikä välttämättä poliittinen alusta, mistä hän tulee. Näin ainakin presidentinvaaleissa ja kunnallisvaaleissa..\nJos näin ei käy, niin erottakaa....\nJuhani Penttinen 27.8.2017 20:01\nLaurasta olisi tosiaan vaikea käyttää nimitystä "vanha pieru".Mutta miten pitkälle tällä meriitillä pääsee niin sen aika näyttää.\nMarkku Likitalo 27.8.2017 20:20\nSe onkin aivopieru.\nRisto Jääskeläinen 27.8.2017 20:06\nMaailma tuskin siitä paranee, jos Leskisen Seppo erotetaan Perussuomalaiset-puolueestamme.\nAjan kanssa pitäisi ennemminkin käydä läpi niitä vanhoja erottamisia, että onkohan ne menneet ihan oikein. Tuntematta yksityiskohtia tarkemmin, esimerkiksi yhden kärsämäkeläisen alkuperäisen persun erottaminen vaikuttaa minusta oudolta. Remeksen Aimoon viittaan.\nJoo, kyllä Huhtasaari erottuu muista ehdokkaista.\nSirpa Abdallah 27.8.2017 20:59\nRisto, miten sitoutumattomaksi ilmoittautuva erotetaan?\nSeppo Leskinen 27.8.2017 21:02\nAimo Remes 27.8.2017 21:38\nParastahan on etten ole saanut eottamiskokouksessa puheenjohtajan allekirjoittamaa pöytäkirjanoteetta, myöskin pöytäkirjantarkastajien allekirjoitukset puuttuvat ja niin niin puuttuvat myös pöytäkirjan oikeaksi todistajat.\nSeppo Leskinen sopii hyvin tällaiselle puolueelle kannattajakorttien kerääjäksi.\nEroa jo perussuomalaisesta puolueesta, niinkuin erosit Haukiputaan yhdistyksestäkin.\nTosi Luojamme on antanut meille vapaan tahdon, niin tee tahtosi mukaan.\nRitva Puolakka 27.8.2017 21:52\nSeppo Leskiseen en sen kummemmin ota kantaa, mutta jos se onkin niin, ettei sinua ole erotettukaan, jos ei virallisia allekirjoitettuja papereita löydy.\nSeppo Leskinen 28.8.2017 12:20\nKertoisitko Aimo omin sanoin historiasi perussuomalaisissa ja sen, että oletko ihan alkuperäinen persu? Alkuperäisellä tarkoitan ihan alusta asti mukana oloa.\nAimo Remes 28.8.2017 20:27 Vastaus kommenttiin #32\nRiittääkö kuulustelijalle, että olen kuulunut liikkeeseen jo Pientalonpojista saakka vuodesta 1965, entä kuuluit sinä Pientalonpoikiin ?\nSeppo Leskinen 28.8.2017 21:56 Vastaus kommenttiin #42\nEn kuulunut, olenhan useita vuosia sinua nuorempi. Ehkäpä vanhempani olivat jo tuolloin Vennamon kannalla ja kannattajia.\nRitva Puolakka 27.8.2017 21:48\nMielestäni tekisitte vain oikeutta ja kohtuutta, kun uusi johto pyytäisi kauniisti Aimon tervetulleeksi takaisin puolueeseen.\nEikös erottamisen syy ollut se, että Aimo oli julkisesti täällä kritisoinut sitä, että puolue ei noudata omia sääntöjään.\nSeppo Leskinen 28.8.2017 07:56\nRisto, Onko Aimo alkuperäinen persu?\nJussi Nummelin 28.8.2017 13:01\nMitä väliä onko alkuperäinen persu? Mikä sellanen edes on?\nMiten puolue voisi olla vakavasti otettava jos "alkupersuus" on jotenkin parempaa\nSeppo Leskinen 28.8.2017 13:06 Vastaus kommenttiin #33\nNiin tiedäppä häntä. Jotenkin musta tuntuu, että uuspersut tän hajoitti....\nArto Vihavainen 28.8.2017 13:12 Vastaus kommenttiin #35\nKetä ne uuspersut sitten on?\nOliko Soinikin uuspersu?\nJussi Nummelin 28.8.2017 13:54 Vastaus kommenttiin #35\nEli puolue ei olisi saanut/voinut kasvaa tai ainakaan uusia mielipiteitä ei olisi saanut sallia.\nTai no, taisikin nimenomaan käydä niin ettei niitä "uuspersujen" mielipiteitä sallittu, vaikka äänet kelpasivat jytkyttelyyn. Eipä ihme että persut ratkesi kahtia.\nEn ota tässä kantaa kumman mielipiteet ovat "parempia", mutta jos isompi osa mielipiteestä tukitaan niin lopputulos oli odotettavissa.\nJarmo Lauros 28.8.2017 20:57 Vastaus kommenttiin #35\nPersut hajosi, kun persujen johto ministeröidyttään unohti äänestäjiensä mielipiteet.\nUuspersuja ovat siniset, kansanäänestystä, jäsenäänestystä suvaitsemattomat.\nRisto Jääskeläinen 28.8.2017 15:58\nOnhan miehellä ainakin SMP-taustaa. Että ollut persu jo ennen puoluetta (-;\nJussi Nummelin 28.8.2017 16:12 Vastaus kommenttiin #39\nMites tuo logiikka toimii sitten esim Pekka Vennamon kohdalla? Hän tuskin on persu...\nSeppo Leskinen 28.8.2017 16:45 Vastaus kommenttiin #39\nJa net jotka muistavat, muistavat että värikästä oli sekin aika...Yhtä saikkinaa, eikä Aimo vähiten...\nAimo Remes 28.8.2017 20:34 Vastaus kommenttiin #41\nMissäkodin minä saikkasin kun pidin yhdessä piirijohdon kanssa kiinni piirikokouksen päätöksistä eikä Haukiputaalaista Aune Rutosta erotettu kansanedustajaehdokuudesta ja solmittu vaaliliittoa Kristillisten kanssa. Olisiko Rutonen pitänyt Seppo Leskisen mielestä erottaa listalta?\nTosiasiat eivät vihjailuistasi muutu !\nJarmo Lauros 27.8.2017 20:13\nToistan ajatukseni. Jos Huhtasaari äänestetään toiselle kierrokselle, mikä tulee toteutumaan, närkästyy presidenttimme, eroaa virastaan ja perustaa oman valtion.\nJotenkin näin kävi perussuomalaisille.\nRaimo E. Laaksonen 27.8.2017 21:17\nRaikas tuulahdus vai rikkinäinen äänilevy, joka toistaa toistamisesta päästyään "rajat kiinni, irti eeuusta, trump ja brexit obladii obladaa..."\nJuhani Perttu 27.8.2017 20:59\nMuuttuuko raikas tuulahdus toisella kierroksella hurrikaaniksi ?\nRalf Karlsson 27.8.2017 21:45\nVai häviääkö kuin pieru Saharaan?\nMatias Turkkila 27.8.2017 21:07\nMä luulen, että kärhämä on jatkunut jo vähän iiankin pitkään. Etiäppäin vaan.\nArto Vihavainen 27.8.2017 21:48\nMiten sininen voisi kannattaa persujen presidenttiehdokasta?\nKyllä sinä varmaankin persu olet.\nMutta jos erotetaan, niin onhan siniset sitten varalla olemassa.\nHarri Rautiainen 28.8.2017 09:59\nArto, sinulle tiedoksi: Pressanvaalit ovat henkilövaalit.\nTullakseen valituksi ehdokas tarvitsee äänestäjiä useammasta puolueesta. Sitäpaitsi siniset tuskin asettavat omaa ehdokasta, joten entinen puoluetoveri Huhtasaari passaa hyvin.\nArto Vihavainen 28.8.2017 10:02\nNo, sinisen ääni kelpaa varmaan persuehdokkaalle varsin hyvin, vaikka persut muuten pitävätkin sinisiä halveksittavana sakkina, loikkareina ja pettureina.\nHarri Rautiainen 28.8.2017 10:04 Vastaus kommenttiin #27\nUurnaan päätyessään kaikki äänet ovat samanarvoisia.\nArto Vihavainen 28.8.2017 10:15 Vastaus kommenttiin #28\n"Uurnaan päätyessään kaikki äänet ovat samanarvoisia."\nja tuhka-uurnaan päätyessään kaikki äänestäjät ja ehdokkaatkin ovat saman arvoisia. :)\nJaakko Paasonen 28.8.2017 05:39\nAlkuperäinen persu ? joka haikailee Soinin perään uuvatteihin. No,miksi ei itse tee päätöstä eroamisestaan,vaan vaatii sitä muilta? Onko hän päättämätön takinkääntäjä,kuten muutkin soinilaiset,ja tajuaako,että Timo Soini ei enää ole perusSuomslainen,..kas siinäpä Leskiselle pulma,jonka on loikkarien itse ratkaistava.\nRitva Puolakka 28.8.2017 06:32\nToisaalta ymmärtää miehen tuskan, kun on täälläkin kynsin hampain puolustanut Soinia ja sitten tämä paljastuukin Juudakseksi, niin en Leskistä kadehdi.\nPäätökset toki jokaisen pitää itse tehdä, koska jos kaksilla eri rattailla jalkojaan pitää, niin lopulta ne menevät niin kauaksi toisistaan, että jommalle kummalle puolelle on hypättävä.\nLuulen, että monille vanhoille persuille tuli yllätyksenä se, miten valtapolitiikkaa oikeasti pelataan. Kesäinen teatterifarssi ei ole kunniaksi kenellekään pääosan esittäjälle ja Leskisen kannalta katsottuna, nimenomaan Soinin osasuoritus.\nOtsikkoa kommentoin, että siitä voisi jättää kysymysmerkin pois, muuten hyvä:)\nBörje Uimonen 28.8.2017 06:19\nLauran tuulahduksen raikkaus riippuu ihan siitä kuinka tunkkaisessa puolueympäristössä on itseään marinoinut. Tälläisen modernin ja liberaalin nenään kreationistikonservatiivin tunkkaisuus on päivänselvää. Tule pois sieltä pimeästä. Sininenkään ei johdata valoa kohti.\nRitva Puolakka 28.8.2017 06:47\nTosi liberaali pitää todellakin olla, jotta näihin Touko Aallon kummallisuuksiin voisi yhtyä. https://www.uusisuomi.fi/kotimaa/228534-kova-ryopy...\nArto Vihavainen 28.8.2017 08:40\nTouko Aalto on ymmärtänyt sen mikä politiikassa menestymisen kannalta on kaikkein tärkeintä ja minkä toki kailkki muutkin politiikassa toimivat, erikoisesti persut ja siniset tietävät.\nKovin tärkeää ei ole se mitä puolueesta puhutaan, tärkeintä on että puhutaan.\nEräs puolue on mennyt tässä jopa niin pitkälle että on hajottanut itsensä kahtia. Toki silläkin tavalla saadaan näkyvyyttä ja puhetta aikaiseksi.\nJaakko Paasonen 29.8.2017 00:18\nMarinaadimestari Börje,jolle tuo kaikki on tuttua omasta modernista suvakkivihreästä maailmastaan,jossa mielipiteen vapaus on toisarvoinen asia..on puhunut..\nJa äänestää tietysti julkihomo,Pekka Haavisto n presidentiksi.\nHeikki Karjalainen 28.8.2017 07:00\nHuhtasaaren valinta ehdokkaaksi kertoo persujen arvioitikyvyn heikkoudesta suhteessa presidentti-instituutioon. Demartikin ovat aivan hukassa. Vateenotettavia ehdokkaita ei ole kuin Haavisto ja Vanhanen huolimatta Vanhasen kannatuksen heikkoudesta. Taitaa jäädä Kyllösen ja Huhtasaaren sanailuksi.\nToivottavasti Niinistö pitää niin kiiretää, että tuohon sanailuun, yhteenkään, ei lähde haukuttavaksi.\nToista on ollut aikaisemmin tasolla: Elizabet Rehn, Pavo Lipponen, Esko Aho, Martti Ahtisaari, Paavo Väyryneb, Tarja Halonen, Pekka Haavisto, Sauli Niinistö.\nTuure Piittinen 28.8.2017 07:51\nRaikkaan (?) tuulahduksen voimme saada sitten kun Huhtasaari vaalikampanjaansa rahoittaakseen ilmoittaa mitä hajuvettä hän käyttää :)\nEdellyttää tietenkin sitä, että hajuvesivalmistaja näkee sijoituksen kannattavaksi.\nVeikko Mäkitalo 28.8.2017 08:08\nVeikkaukseni on, että Huhtasaari saa ainakin kolme kertaa enemmän kuin demariehdokas, enemmän vaikka koko kolmikko Tiinu, Liinu ja mikäs se kolmas nyt olikaan ollessa kolhoosina vaaleissa.\nJussi Nummelin 28.8.2017 13:05\n6% on silti aika vähän "koko kansan pressaksi"\nJarmo Halttu 28.8.2017 09:00\nEn kyllä jaksa uskoa että Huhtasaari saisi paljoakaan enempää kannatusta kuin 5%. Raikkaudesta ei ole tietoakaan vaan enemmän tunkkainen ja ummehtunut löyhkä tuhansien vuosien takaa kuvaa enemmänkin häntä.\nVesa Peltola 28.8.2017 09:35\nEn kannata Lauraa, mutta raikkaan tuulahduksen voi ymmärtää myös erilaisten näkemysten esiin tuomisella oli ne sitten mieleisiä tai ei. Maahanmuutosta Lauralla on järkiperäisimmät näkemykset puoluetaustastaan johtuen.\nHeikki Karjalainen 28.8.2017 11:23\nVäärä foorumi- presidentinvaalit !\nTuomo Hirvi 28.8.2017 12:09\nEiköhän kannattajakortteja keräilevä ole puolensa valinnut. Tällaisiin en uhraisi aikaa puolueen taholta edes erottamisen vaivan vertaa. Antakaa olla ja mennä.\nTuure Piittinen 28.8.2017 15:52\nJotkut lähtevät jättäen taistelevat metsot nahistelemaan keskenään.\nsiniset saattavat yllättää ja menestyä tulevissa vaaleissa paremmin, mitä gallupit tällä hetkellä tarjoavat. Siispä menestystä sinisille. Ainakin, jos tutkijoihin on luottamista ja onhan niihin. Ja sitten, miten vasemmistolla menee ja mitä tutkijat heistä? Onko kukaan kuullu?Ainakin...\nTutkijoiden mukaan... 16.8.2018\nTuulivoima piikkipaikalla 16.8.2018\nPakkopalautukset ovat normaali osa turvapaikkaprosessia Leena Meri


Sunday Times: Al-Qaida värväsi norjalaismiehen terrori-iskuun\n01.07.2012 klo 6:15\nTerroristijärjestö al-Qaida on suunnitellut iskua yhdysvaltalaiseen matkustajalentokoneeseen, kertoi brittilehti Sunday Times sunnuntaina.\nAl-Qaida suunnitteli iskua matkustajakoneeseen. COLOURBOX\nTiedustelupalvelulähteiden mukaan Arabian niemimaan al-Qaida värväsi iskun tekijäksi norjalaismiehen. Lehden mukaan kolmekymppistä, muslimiksi vuonna 2008 kääntynyttä miestä koulutettiin Jemenissä useita kuukausia.\nYhdysvaltain keskustiedustelupalvelu CIA kertoi toukokuussa estäneensä vastaavanlaisen iskun. Mediatietojen mukaan pommijuoni paljastui tuolloin kaksoisagentin ansiosta. Terrorijärjestöön soluttautunut agentti valittiin itsemurhapommittajaksi.\nArabian niemimaan al-Qaida on yhdistetty vuoden 2009 kalsaripommiyritykseen. Tuolloin terroristi yritti tuhota Yhdysvaltoihin matkalla olleen koneen alushousuihinsa kätketyllä räjähteellä.


Koeajot: Kangaskatto kruunaa kesäkiesin - Oikotie Autot\nAutot » Koeajot » Volkswagen » Volkswagen Golf » Kangaskatto kruunaa kesäkiesin\nVolkswagen Golfista on jälleen tarjolla perinteinen avomalli. Julkaistu 14.07.2012\nKäynti taaksePienet taustapeiliPysty lastausaukko Tunnustaudun suosiolla kangaskattoisten avoautojen ystäväksi. Niissä katto tuntuu vain väliaikaiselta suojalta huonojen ilmojen varalta eli autot on oikeasti tarkoitettu ajettaviksi katto auki. Kovakattoisessa avoautossa tunne on päinvastainen. Avattava katto tuntuu hätävaralta pahimpien hellepäivien varalle.Kangaskattoinen avomalli lukeutui pitkään Volkswagen Golfin mallivalikoimaan. Ensimmäinen avo-Golf esiteltiin vuonna 1979. Kangaskattoiset avo-Golfit saivat kuitenkin vuonna 2006 seuraajakseen kovakattoisen Volkswagen Eosin.Nyt on palattu vanhaan. Viime vuonna esitelty Golf Cabriolet on tullut täksi kesäksi Suomeen.Avoautoissa mukavuus perustuu katto auki ajamiseen. Mieli on maassa, kun katto on kiinni. Tällöin myös huomaa helpommin asioita, jotka vähentävät avoautojen mukavuutta arkikäytössä. Golfissakin isot ovet ovat kömpelöitä pysäköintipaikoilla, takapenkille on hankala kömpiä, tavaratilaa on vaikea käyttää ja vesi tunkee sisään ikkunoiden raoista autopesussa.Näitä ominaisuuksia on kuitenkin turha harmitella, jos haluaa itselleen kesäauton.Golfin katto toimii näppärästi. Aukaisu kestää vain yhdeksän ja sulkeminen yksitoista sekuntia. Nopeaa kattoa on helppo käyttää, vaikka liikevaloissa seistessä. Yli 30 kilometrin tuntinopeudessa se ei toimi.Katto laskostuu näppärästi takapenkkien taakse, eikä syö tavaratilaa. Sitä on aina käytössä 250 litraa. Se on paljon avoautolle.Tavaratilaa on kuitenkin hankala käyttää, koska lastausaukko on pysty ja matala. Tavaroita pakatessa tulee mieleen halkojen heittäminen saunan tulipesään.Lisää tavaratilaa saa kääntämällä takapenkkien selkänojat alas. Syntynyt aukko ei ole takapenkkien levyinen, mutta siitä mahtuu työntämään läpi esimerkiksi golfbägin.Avo-Golfiin saa Suomessa vain bensiinimoottoreita. Koeajossa oli 1,4-litrainen TSI-moottori, jossa on tehoa 90 kilowattia (122 hv). Vaihtoehtoina ovat 1,2-litrainen ja 1,4-litrainen (118kW/160 hv) TSI-moottori.Pienemmän bensiinimoottorin kanssa tulee kuusiportainen manuaalivaihteisto. Isompien moottorien yhteydessä on automaattinen seitsenportainen kaksoiskytkinvaihteisto.Koeajoautossa kaksoiskytkinvaihteisto toimi verkkaisesti D-asennossa. Se on hyvä ratkaisu silloin, kun haluaa harrastaa leppoisaa ja hidasta kattoa auki ajelua.Silloin moottorin ei tarvitse reagoida nopeasti pieniin kaasujalan liikkeisiin. Vaihteiston S-asento tuo tarpeen mukaan potkua kiihdytyksiin.Asetusten eroista kertoo hyvin se, että tasaista 50 kilometrin tuntivauhtia ajettaessa D-asento käyttää kuutosvaihdetta ja S-asento kolmosvaihdetta. Tämä näkyy varmasti myös polttoaineenkulutuksessa.Turvallisuutta autoon tuovat muun muassa aktiivinen ympäripyrähdyssuoja ja avoautoa varten suunnitellut turvatyynyt.\nVolkswagen Golf tekniikka\nHinta: 31191, koeajoauto lisävarusteineen 41332 euroa.Takuu: 2 vuotta.Valmistuspaikka: Osnabrück, Saksa.Mitat (mm): pituus 4246, leveys 1782, korkeus 1423, akseliväli 2578.Tavaratila: 250 litraa.Moottori: iskutilavuus 1390 cmKiihtyvyys: 0–100 km/h 10,5 sekuntia, huippunopeus 197 km/h.Kulutus: EU-yhdistetty 6,3 litraa/100 km. Koeajot\nArvio hinnasta VOLKSWAGEN Golf € /\nArvio auton hinnasta 18 990 € € / kuukaudessa Automerkit Oikotiellä


Toni Kostian on Vuoden Kokki 2016! - Vuoden Kokki & Vuoden Tarjoilija\nToni Kostian on Vuoden Kokki 2016!\nELO 15.4.2016 24 toukokuun, 2016\nEtusivu » Toni Kostian on Vuoden Kokki 2016!\n”kolmas kerta toden sanoi”\nToni Kostian, Vuoden Kokki 2016, istahtaa rauhallisesti pöydän ääreen. Ulospäin ei heti uskoisi, että pinnan alla kytee kilpailunhaluinen mieli. Hänelle on tärkeää kehittyä jatkuvasti ja välttää paikalleen seisahtumista. Tavoitteena on olla paras ja tehdä parasta mahdollista ruokaa.\nYksi miehen tavoitteista täyttyi Gastro Helsinki –messuilla 18.3, kun voitto tuli vihdoin kotiin Vuoden Kokki –kilpailuista. Helsingin Käpylästä kotoisin oleva Toni voitti alan arvostetuimman suomenmestaruuskilpailun omaperäisellä ja rohkealla makumaailmallaan. Oma käsiala on selvästi nyt löytynyt. Toni on kilpaillut Vuoden Kokki -tittelistä kaksi kertaa aikaisemminkin. Vuonna 2013 Vuoden Kokki -finaaliin asti päässyt kokki nousi seuraavana vuonna pronssimitalistiksi. Nyt, vuonna 2016, välivuoden voimienkeruun jälkeen, oli kirkkaimman mitalin vuoro. Voittoon tarvittiin runsaasti itseluottamusta, sillä suurin haaste on usein korvien välissä. ”Tänä vuonna päätin voittaa”, Toni kertoo menestyksekkäästä taktiikastaan. Tonin kilpailu-ura jatkuu seuraavaksi edustuksella Pohjoismaiden mestaruuskilpailuissa 2017.\nToni on opiskellut kokiksi ravintolakoulu Perhossa ja jatkanut opintoja myöhemmin Haaga-Heliassa keittiömestariksi. Haaga-Heliassa hän innostui kilpailemisesta ja päätyi Suomen kokkimaajoukkueen liiveissä kiertämään kilpailuja menestyksekkäästi ympäri maailmaa.\nToni Kostianin Vuoden Kokki 2016 -finaalissa valmistama lämmin alkuruoka: Paahdettua ja karamelisoitua sipulia, kukonpojan koipea ja porsaan rasvalla maustettua lientä. Kuva: Aino Huovio\nToni on uransa aikana työskennellyt monissa Suomen huippuravintoloissa, mm. Luomossa, G.W. Sundmannsissa ja Kaskiksessa Turussa. Kunnes tuli eteen valinta: Kehityksen takaamiseksi oli joko päästävä ulkomaille tai perustettava oma ravintola. Viime syksynä oli kerätty tarpeeksi raaka-aineita talteen ja löytyi hartaasti etsitty liiketila Helsingistä, Albertinkadulta. Lauri Kähkösen kanssa syntyi syksyllä 2015 luonnon liikkeitä seuraileva Ravintola Grön.\nToni Kostian valmisti Vuoden Kokki 2016 -finaalissa pääruoaksi Kukonpojan rintaa, kukonnahkaemulsiota, kaaleja ja kastiketta kukonpojan rangoista. Kuva: Aino Huovio.\nVuoden Kokki -voittajan vuosi täyttyy edustustilaisuuksista ja niiden lisäksi Toni keskittyy oman ravintolansa pyörittämiseen ja sesonkien mukaan muuttuvien menujen kehittämiseen. ”Menu vaihtuu välillä jopa kahden viikon välein. Osa raaka-aineista on parhaimmillaan vain hyvin vähän aikaa ja haluan tarjota vain sesongin parasta”, kunnianhimoinen Toni vielä kertoo. Kevään käynnistyessä alkaa villiyrtti jos toinenkin löytää tiensä Grönin keittiöön.\nTällä kahden lapsen isällä on vapaa-aikaakin, vaikka osa siitä meneekin luonnossa ravintolassa tarvittavien raaka-aineiden keräilyssä. Toni on tukemassa myös toukokuussa Bocuse dÓr Euroopan osakilpailuun lähtevää ystäväänsä Eero Vottosta apuvalmentajan roolissa. Ties vaikka saataisiin Tonista itsestään tulevaisuudessa Suomen edustaja alan arvostettuun Bocuse d´Or -maailmanmestaruuskilpailuun.\nKilpaileminen on taannut Tonille jatkuvan liikkeen eteenpäin. Toni suositteleekin kisaamista kaikille alan nuorille, kehittymishaluisille kokeille ja miksei vanhemmillekin: ”Kilpaileminen on oiva tapa kehittää ammattitaitoa ja saada elintärkeitä kontakteja uraa ajatellen”. Kilpailussa pärjäämisen takamiseksi kannattaa voittajan mukaan tehdä rohkeasti omannäköistä ruokaa. Se takasi tänä vuonna Tonin ansaitun voiton.\nMutta kuinka käy ensi vuonna? Vuoden Kokki 2017 -kilpailun ennakkotehtävä julkaistaan alkusyksystä 2016. Pysykää kuulolla!\nKuvia kilpailusta, voittajista ja heidän annoksistaan täällä.\nKuvassa Toni Kostian. Kuva: Aino Huovio.\nVuoden Kokki- ja Vuoden Tarjoilija -kilpailujen järjestäjä on ELO – Suomalaisen ruokakulttuurin edistämissäätiö. ELO-säätiö vastaa myös Bocuse d’Or -kilpailun järjestämisestä Suomessa. Säätiön tavoitteena edistää suomalaisen ruokakulttuurin tunnettuutta Suomessa ja maailmalla.\nPrevious PostSyödään yhdessä -ilmiö esittäytyy!\nNext PostTaneli Lehtonen on Vuoden Tarjoilija 2016!


Villa H: BANAANIVOHVELIT\nIhanaa perjantaita! En anna sään haitata, sillä nyt on kesä. Aamulla herätyskelloni ei ilmeisesti soinut tai sitten vain sammutin sen unissani. Puoli 10 aikaan heräsin puhelimensoittoon ja niinpä me koirakavereitten kanssa kömmittiin peiton alta aamupalalle. Aamupalaksi tein banaanivohveleita kreikkalaisen jogurtin, kiivin, banaanin, passionhedelmän ja kanelin kanssa nautittuna. Yhtä simppeli (sama) ohje kuten banaaniletuissa.\nkaikki sekaisin sauvasekoittimella ja vohvelirautaan paistumaan.\nEilen kävin nuupahtaneitten pioneitten tilalle Kukkatalosta vaaleanpunaiset hortensiat. Onneksi sieltä löytyi muitakin leikkokukkia kuin ruusuja valmistujaisviikonlopun lähestyessä. Vaikka menisihän ne näyttävät ruusutkin!\nTunnisteet: interior, leivonta, nopeat ja helpot, olohuone, ruoka, sisustus\nKaisa 2.6.2017 13.24\nNämä on niin hyviä. Terveellinen ja helppo herkku!\n-HEINI- 3.6.2017 22.51\nNiin on, mutta banaaniletut vie kyllä vieläkin voiton ;)\nNimetön 2.6.2017 15.06


Finmar Sea Cabin 6.50 moottorivene - Kaarina - Nettivene\nEtsitkö sinä työtäpelkäämätön kädentaitaja tekemistä talvi-illoiksi.\nTarjolla lasikuituinen Finmar Sea Cabin, joka valmistettu mallista poiketen 70 cm:ä pidenmpänä, ollen nyt pituudeltaan 6.50. ( Minulle kerrottu, että tehtaan alasajon jälkeen, joku työntekijä teki itselleen veneen ja mallista poiketin pidensi runkoa????)\nVeneessä on paikallaan Volvo Penta sisäperämoottori ja VP vetolaite. Kone ei ole käyntikuntoinen, vaatii kunnostamista, mitä???\nVeneeseen on kohtuulliset patjat, äänitorvi, pyyhkijät, stereot, vanha jääkaappi, trimmit ym. Cabinista puuttuu lattia, konehuone pitää rakentaa uudelleen ja äänieristää.\nPressu on kohtalaisen hyvänlaatuinen, mutta takakana muovi-ikkunassa reikiä, jotka teipattu jeesusteipillä.\nOstin tämän harrasteeksi ja sellaisena luovun siitä edelleen 'puoli ilmatteks' ja koska vene seisoo 'vuokraisännän' tontilla ja pitää saada talven alta pois.\nHei, tästä saa vaikka kuinka komjan pulpettiveneen tai mitä vaan, kunhan taitoa ja intoa riittää!!!!!!\nFinmar Sea Cabin 6.50 Moottorivene\nHei, tästä saa vaikka kuinka komjan pulpettiveneen tai mitä vaan, kunhan taitoa ja intoa riittää!!!!!! Piilota »\n- vetolaite ehkä 270???\nKatso myytävänä olevat Finmar Sea Cabin 6.50 vaihtoveneet »\nVastaus: lähinnä rollaattori olisi seuraava ajoneuvo, kiitos ei\nNettivene ID 705867


Tiedote 05.04.2013 12.15 fi\n"Oulun seutu on ollut edelläkävijä maankäytön ja liikennejärjestelmän kehittämisen yhteensovittamisessa. Asuntomarkkinat toimivat ja seudulla näkyy sitoutuminen alueen kehittämiseen yhdessä. Tämä aiesopimus on keskeinen työkalu jatkossa tässä tärkeässä työssä", sanoo asunto- ja viestintäministeri Krista Kiuru.\n"Koska Oulu on tunnettu vahvasta teknologiaosaamisestaan, on se myös hyvä kasvualusta liikenteen älypalveluille. Olen iloinen siitä, että Oulun suunnitelmat liikennejärjestelmän kehittämiseksi tukevat hienosti valtakunnallisia liikennepoliittisia tavoitteita. Esimerkiksi joukkoliikennettä suunnitellaan seudulla fiksusti yhtenä kokonaisuutena", toteaa liikenneministeri Merja Kyllönen.\nErityisasiantuntija Kaisa Mäkelä, ympäristöministeriö, puh. 0400 143 936, etunimi.sukunimi@ymparisto.fi\nNeuvotteleva virkamies Katariina Myllärniemi, liikenne- ja viestintäministeriö, puh. 0295 34 2759, etunimi.sukunimi@lvm.fi\nAsunto- ja viestintäministeri Kiurun erityisavustaja Jouni Parkkonen, ympäristöministeriö, puh. 040 176 1304, etunimi.sukunimi@ymparisto.fi\nOulun kaupunginjohtaja ja Oulun seudun MALPE-ohjausryhmän puheenjohtaja Matti Pennanen, puh. 044 703 1110, matti.pennanen@ouka.fi\nYM: •Valtion ja Oulun seudun kuntien välinen MALPE-aiesopimus


Deathlicious Kisses: Tsadaam!\nJos mä nyt vihdoin jaksaisin kirjoittaa tänne ;).. Jääny vähän pariks päiväksi, jotenkin kauheen väsynykuollu olo. Iltaisin tuppaa olemaan nää mun menot nykyisin! Saanen valoittaa tilannetta;\n1. Kaveri pääsee työharjoittelumestastaan klo 14 iltapäivällä, ja kun meillä ei (tunnetusti?) ole elämää niin mennään kurvailee tuonne kylille.\n2. ..Ja sitten kaksi iltaa viikosta menee 4h iltatunneilla, joissa on muun muassa asiakaspalvelua ja tekstinkäsittelyä! Musta kai valmistuu kesäksi 2011 merkonomi, Jee!\nMuttajoo, Niin kuin lupasin, sitä kuvasatoa. Tämä erittäin fiksu kuva on joltain meidän kruisailureissulta. Tuo sekopää oon minä, tuo toinen on se mun paljon puhuttu kaveri, Tanja :)!\nEikö ollakki tosi kauniita?\nMutta ni'in. Tähän päivään!\nKävin enkun YO-kuuntelun tekemässä tänään. Se oli semmoinen semi-enkun kuuntelu, ei hirveen vaikea tai kauheen helppokaan. En sano että menikö se hyvin vai hyvin huonosti, koska you never know mitä ne siellä YTL:ssä keksii! Mun kanssa kuuntelemassa oli yksi Niina, taidettiin olla joskus samaan aikaan isosina riparilla, mikäli mun muisti ei ihan kamalan pahasti petä!\nKirjoitin tosiaan viime keväänä ylioppilaaksi, mutta mua sit jäi harmittamaan arvosanat enkusta ja äikästä, nii käyn kokeilemassa nousisko ne! Olen ollu kyl aavistuksen laiska lukemaan, mut voisin koittaa prepata... *enkeli*! Olen puudeli. huomatkaa kivat uudet räpsyttimet. <3\nMitäs muuta mä kertoisin.. Ainiin! Mun on alkanut tehdä hirväesti mieli rastoja omaan päähän! Ajattelin tilata kuidut www.dreadviolet.de :stä, siellä on iiiihania värejä! Mustaa ja violettia ajattelin päähän laittaa. Ongelmana on vaan se, että mulla ei ole ketään päähän solmijaa, ja en itse osaa kun en ole koskaan kokeillut. Rastathan kyllä voisin kokeilla itse tehdä.\nMutta saa nähdä nyt. :D Yhteen aikaan oli kauhea himo saada punaiset hiukset, mutta ehkä se ei olis niin mun väri.. We'll see, ainakin otsista saatan leikautella tässä lähipäivinä! Tällä hetkellä se on tuommoinen puuhka tossa päälaella kiinni pinnillä.\nEikaimulla muuta.. ^^\nLots of kisses.<3\nLähettänyt AnneDeadly klo 12.05


Ohjeita markkinointisuunnitelman tekoon aloittavalle LiikeAkatemia-yritykselle - case Dimante Osk.\nSauvola, Jonna (2014)\nOpinnäytetyöni tavoitteena on antaa ohjeita aloittavalle LiikeAkatemia yritykselle Markkinointisuunnitelman tekoon, joka voi toimia käsikirjana suunnitelman tekemisessä. Opinnäytetyössäni kerron tärkeimmät markkinointiin liittyvät analyysit, kilpailukeinot, markkinoinnin keinot sekä markkinointi- ja viestintäkanavat.\nOpinnäytetyöni on toiminnallinen, jossa yhdistän markkinoinnin teorian ja käsikirjan, jossa on ohjeita markkinointisuunnitelman laatimiseen. Markkinointisuunnitelma-käsikirja on tarkoitettu pääsääntöi-sesti aloittavalle Liikeakatemia-yritykselle.\nLiikeakatemia opinnot on yksi suuntautumisvaihtoehto Lapin ammattikorkeakoulun Tornion yksikössä, jossa opiskellaan yrittäjyyttä. LiikeAkatemiassa perustetaan muiden opiskelijoiden kanssa yritykset, joiden kautta tehdään toimeksiantoja paikallisille yrityksille.\nOpinnäytetyöni tärkeimmät tutkimuskysymykset ovat mitä markkinointisuunnitelma sisältää, miten aloittava Liikeakatemia-yritys voi markkinoida tuotteitaan tai palveluitaan sekä mitkä ovat markkinoinnin tärkeimmät keinot. Käytän esimerkkinä Dimante-osuuskuntaa, miten Dimanten palveluita markkinoitiin ja mitä markkinointikanavia käytettiin sekä miten markkinointiviestintää hoidettiin. Aloittavat Liikeakatemia-yritykset voivat Dimanten esimerkeistä ottaa mallia omaan toimintaansa. Dimante-osuuskunta on LiikeAkatemia yritys, jossa olen yksi perustajajäsenistä.\nTein kyselyn markkinoinnista Dimante-osuuskunnan neljälle perustajajäsenelle, josta nousi esiin tärkeitä asioita markkinoinnista ja monia hyviä neuvoja aloittavalle yritykselle.\nKyselyn tuloksissa kävi ilmi, että Kemi-Tornio alueen pienyrittäjät ja keskisuuret yritykset ovat tärkeimmät kohderyhmät Liikeakatemia-yritykselle. Tärkeimmäksi markkinointikanavaksi nousi sosiaalinen media eli Facebook ja kotisivut. Tärkein markkinoinnin keino on käydä vierailuilla paikallisissa yrityksissä. Dimanten henkilöstö teki eniten myyntityötä kasvotusten eli he kävivät jakamassa yrityksensä esitteitä paikallisille yrityksille. Dimanten työntekijät kokevat henkilökohtaisen myyntityön vaikeaksi. Kyselyssä tuli ilmi se, että Akatemiayritys tarvitsee markkinointisuunnitelmaa, koska sen avulla pystytään hahmottamaan kunnolla eri markkinointikanavat ja -keinot.